text:
46: Gbagba ti Jéricho
NYEN la asara si gbagba ti Jéricho so akungbi? A yeke mo bâ mo tene mbeni kota bombe si atï na ndo ni. Me na ngoi ni kâ, azo ayeke na abombe pëpe, ala yeke nga même na ngombe pëpe. A yeke mbeni ye ti kpene nde so Jéhovah asara! Zia e bâ ye so asi.
Bâ tënë so Jéhovah atene na Josué: ‘Mo na aturugu ti mo, ala tambela ala ngoro kodoro ti Jéricho. Ala ngoro kodoro ni fani oko lâ oko oko teti lango omene. Ala yô arche ti mbele ni, na a lingbi aprêtre mbasambala ahon kozo na trompette na yanga ti ala, na arche ni ayeke ga na peko ti ala.’
‘Na lango mbasambala ni, ala ngoro gbata ni fani mbasambala. Na pekoni, ala huru trompette a ninga, na azo kue adekongo ngangu. Fade gbagba ni ayeke kungbi na sese!’
Josué na azo ti lo asara ye so Jéhovah atene na ala. Tongana ala yeke tambela, ala zi yanga oko pëpe. A mä gi toto ti gere ti ala nga na ti atrompette ni. Peut-être awato ti azo ti Nzapa asara mbeto mingi. Mo bâ bengba kamba so a kanga na ndo ti fenêtre so? A yeke fenêtre ti zo wa? Biani, Rahab asara ye so awakala use ni atene na lo ti sara. Afami ti lo kue ayeke na yâ ti da ti lo na ala yeke bâ ye so asi.
Na nda ni, na lango mbasambala ni, na peko ti so ala ngoro gbagba ni fani 7, ala huru trompette na ala dekongo, si gbagba ti Jéricho atï. Josué atene: ‘Ala fâ azo ti gbata ni kue, na ala gbi gbata ni. Ala gbi ye kue so ayeke na yâ ni. Me gi lor, argent, gengere nga na wen si ala bata ni, ala zia aye so na tabernacle ti Jéhovah.’
Josué atene na awakala use so: ‘Ala gue na da ti Rahab, ala sigigi na lo na afami ti lo kue.’ Rahab na afami ti lo asö kuâ, tâ gi tongana ti so awakala ni atene na lo.
Josué 6:1-25.
Ahundango tënë
- Jéhovah atene na akoli so ague ti sara bira nga na aprêtre ti sara nyen na yâ ti lango omene?
- A hunda na akoli ni ti sara nyen na lango mbasambala ni?
- Tongana ti so mo yeke bâ na lê ti foto ni, nyen la asi na gbagba ti Jéricho?
- Nda ti bengba kamba so ayeke na lê ti fenêtre so ayeke nyen?
- Josué atene na azo ti bira ni ti sara nyen na azo ti kodoro ni nga na kodoro ni mveni? Ka ti argent, lor, gengere na wen so ala yeke wara ni?
- A hunda na awakala use ni ti sara nyen?
Ambeni hundango tënë
- Diko Josué 6:1-25.
Lani, azo ti Israël angoro tere ti gbagba ti Jéricho fani mingi na lango mbasambala ni. Tongana nyen ye so akpa kusala ti fango tënë ti aTémoin ti Jéhovah na lâ ti nda ni so? (Jos. 6:15, 16; Es. 60:22; Mat. 24:14; 1 aCor. 9:16).
Tongana nyen tënë ti prophétie so ayeke na Josué 6:26 aga tâ tënë ngu 500 tongaso na pekoni? Ye so afa nyen na e na ndo ti tënë ti yanga ti Jéhovah? (1 aGbia 16:34; Es. 55:11).


c: text/html

text:
Mo bâ ti mo Bible tongana nyen?
Tongana . . .
mbeni mbeti so azo la asara na ndara ti ala?
mbeni mbeti ti apande?
Mbeti ti Nzapa?
YE SO BIBLE ATENE
“Tënë kue ti Mbeti ti Nzapa alondo na yanga ti Nzapa.”
TËNË SO ABÂ MO TONGANA NYEN?
Mo yeke wara atâ kiringo tënë na akota tënë so zo ayeke hunda na ndo ti gigi ti lo.
Anzoni wango ndali ti gigi ti mo ti lâ oko oko ayeke na yâ ni.
Tâ beku ti kekereke ayeke nga dä.
E LINGBI TI YEDA BIANI NA YE SO BIBLE ATENE?
En, ndali ti ambeni raison ota tongaso:
Atënë ti yâ ni kue amä tere nzoni. A sû Bible na yâ ti mbeni ngoi so aninga ngu 1 600 tongaso. Azo 40 tongaso la asû ni. Mingi ti azo ni abâ tere lâ oko ape. Me, atënë ti yâ ni kue amä tere nzoni na aluti na ndo ti mama-tene oko.
Ambaï ti yâ ni ahonde ndo ti ye oko ape. Mingi ni ka awasungo mbaï ayeke honde awokongo ti azo ti kodoro ti ala. Me, azo so asû Bible afa sioni ti ala wani nga na sioni ti azo ti kodoro ti ala dandara na yâ ni.
—2 Chronique 36:15, 16; Psaume 51:3-6.
Aprophétie ti yâ ni ayeke lakue tâ tënë. Bible asara lani tënë ti tingo ti ngbene gbata ti Babylone angu 200 tongaso kozo (Ésaïe 13:17-22). A fa tongana nyen la a yeke tï ande, nga a fa tâ iri ti zo so ayeke kinda ni.
—Ésaïe 45:1-3.
Gbâ ti ambeni prophétie ti yâ ti Bible ni ayeke dä so aga tâ tënë na yâ ti anzene nzene ye ni kue. Biani, ye so zo ayeke ku na mbage ti Mbeti ti Nzapa la.
BÂ TËNË SO
Bible alingbi ti sara si gigi ti mo aga nzoni tongana nyen?
Kiringo tënë ni ayeke na ÉSAÏE 48:17, 18 nga na 2 TIMOTHÉE 3:16, 17.

robotstxt: allowed

filter: keep


text:
Wa Azo Ndali Ti Tene Ala Kpe A Fini A Ye So Koy Ayeke Bouba Mabe Ti Zo
Kugbeffunda
Li ni: Wa Azo Ndali Ti Tene Ala Kpe A Fini A Ye So Koy Ayeke Bouba Mabe Ti Zo
âyângâködörö : Sanju
WaVungängo ni: Ibeth Mahamat Idriss
Bängbïngö-peko ni (contrôle): Mohamed Zakaria
Nduru tënë: Wa Azo Ndali Ti Tene Ala Kpe A Fini A Ye So Koy Ayeke Bouba Mabe Ti Zo.
Lango ti zango mbeni ye na ndoni: 2013-12-09
Nduru tômbô tî simbä: http://IslamHouse.com/450500
Mbeti so agbîangbini na yanga ti kodro tonga na :: yângâ tî arabo


text:
19: Amolenge ti Jacob
BÂ KOTA sewa so. A yeke amolenge-koli 12 ti Jacob. Jacob adü amolenge-wali nga. Mo hinga iri ti amolenge so? Zia e gi ti hinga ambeni.
Léa adü Ruben, Siméon, Lévi na Juda. Me tongana Rachel abâ so lo lingbi ti dü pëpe, vundu asara lo mingi. Ni la si lo mû Bilha, zo ti kua ti lo ti wali, na Jacob si lo dü Dan na Nephtali. Léa amû nga Zilpa, zo ti kua ti lo ti wali, na Jacob, na Zilpa adü Gad na Aser. Na pekoni, Léa adü tanga ti amolenge ti lo ti koli, Issacar na Zabulon.
Na nda ni, Rachel adü molenge ti koli, na lo iri lo Joseph. Ande, e yeke sara tënë mingi na ndo Joseph teti so lo ga mbeni kota zo. So ayeke amolenge ti Jacob 11 na ngoi so lo duti na ndo ti Laban, babâ ti Rachel.
Jacob adü amolenge ti wali nga. Me Bible afa gi iri ti molenge-wali oko. Iri ti lo ayeke Dina.
Mbeni lâ, Jacob aye ti kiri na kodoro ti lo na Canaan. Lo mû kota sewa ti lo ni kue, lo mû gbâ ti akete nyama na akota nyama ti lo, na lo komanse kota voyage ti lo.
Tongana ala kiri na Canaan a ninga kete awe, Rachel aye ti dü use molenge ti lo. Lo dü na lege. Lo dü gbä si na nda ni lo kui na dungo ni. Me ye oko asara molenge ni pëpe. Jacob airi lo Benjamin.
A yeke nzoni ti dabe ti e na iri ti amolenge 12 ti Jacob, ngbanga ti so mara ti Israël kue alondo na ala. Iri ti akete mara 12 ti Israël ayeke iri ti amolenge-koli 10 ti Jacob nga na amolenge-koli use ti Joseph. Isaac angbâ na fini ngu mingi na peko ti dungo amolenge-koli so, na bê ti lo anzere mingi ti wara gbâ ti atarä. Me zia e bâ ye so asi na Dina, tarä ti lo ti wali.
Genèse 29:32-35; 30:1-26; 35:16-19; 37:35.
Ahundango tënë
- Iri ti amolenge ti koli omene so Jacob adü na kozo wali ti lo Léa ayeke nyen?
- Fa iri ti amolenge ti koli use so Zilpa, zo ti kua ti Léa, adü na Jacob.
- Fa iri ti amolenge ti koli use so Bilha, zo ti kua ti Rachel, adü na Jacob.
- Fa iri ti amolenge ti koli use so Rachel adü. Me nyen la asi na ngoi so lo dü use molenge ni?
- Tongana ti so foto ni afa, Jacob awara lani amolenge ti koli oke? Mara wa abâ gigi na lege ti ala?
Ambeni hundango tënë
- Diko Genèse 29:32-35; 30:1-26 na 35:16-19.
Tongana ti so tapande ti amolenge ti Jacob ti koli 12 afa ni, mingi ni a yeke zia iri ti amolenge-koli ti aHébreu ti giriri tongana nyen?
- Diko Genèse 37:35.
Atâa so gi Dina oko si Bible afa iri ti lo, e hinga tongana nyen so Jacob adü ambeni molenge-wali nga? (Gen. 37:34, 35).


text:
Ndjoni da ti nzapa na ya jesus
Ndjoni da ti nzapa na ya jesus (Véritable Jésus Église) a yéké da ti znapa so lèkérè na beijing na kodro séssé ti chine na ngou 1917. Lasso ,mon wara 2,5 million tia wama bè so a yéké na ya ti da ti znapa so na 45 kodro ti ndoti ti séssé koué.Da ti znapa so a kè pentecotiste so à yéké mbangué ti da ti znapa na ya jesus so a sigui na ya tia tango so. Da ti nzapa a fa tènè ti nzapa na bia gospel na ya tia kodro koué avant kiri gnon ti Jesus. Da ti znapa so a manabè na balako tènè so ayèkè :
- Ingo vourou
- Baptême
- Soukoura ngon guérè
- Communion na ya ingo
- Lango ti sabbat
- Jésuis Christ: Jésuis Christ, iri so a ga fini, lo kwi na kéké ti croix tènè ti a pécheurs, lo zingon na lango ota na péko ti kwa et lo sou na ndouzou. Lo yéké sauveur ti a zo, zo so a lèkèrè séssé na ndouzou, oko nzapa.
- Mbéti ti nzapa: Mbéti ti nzapa, na ya ni mgbéré na fini testament , so ayékè tènè ti yanga ti nzapa a kié ta tènè a yèkè tonga na mbéti ti guigui ti wamabê.
- Salut: Nzapa la mou fini na grace. A wamabê a doit ti bando gui na bangué ti ingo vourou si a la yo iri ti nzapa na ndouzou si a la yé gugui kwè.
- Da ti znapa
- Tango ti jugement


text:
93: Jésus amû kobe na azo mingi
MBENI kota ye ti sioni asi. A fâ Jean Baptiste. Hérodiade, wali ti gbia, aye tënë ti Jean oko pëpe. Lo sara si gbia ni amû yanga ti tene a dë go ti Jean.
Tongana Jésus amä tënë ni, vundu asara lo mingi. Lo gue lo oko na mbeni ndo so zo ayeke dä pëpe. Me azo amû peko ti lo. Tongana Jésus abâ gbâ ti azo so, mawa ti ala asara lo, si lo fa tënë ti Royaume ti Nzapa na ala nga lo zi kobela na tere ti ala.
Tongana ndo ayeke gue ti vuko, adisciple ti lo aga atene na lo: ‘L’heure ahon mingi awe, na e yeke yongoro na kodoro. Tene na azo ni ti gue na akete kodoro ti vo kobe ndali ti ala mveni.’
Me Jésus akiri tënë na ala, lo tene: ‘A yeke nzoni azo ni ague pëpe. Ala wani amû na ala mbeni ye ti te.’ Jésus aturne na mbage ti Philippe, lo hunda lo, lo tene: ‘E lingbi ti vo kobe na ndo wa ti mû na azo so kue?’
Philippe akiri tënë, lo tene: ‘A yeke hunda ande nginza mingi ti vo kobe so alingbi, si zo oko oko awara mbeni kete mbage ni.’ Me André atene: ‘Molenge-koli so ayeke na mapa oku na susu use. Me a yeke lingbi na azo kue pëpe.’
Jésus atene na ala: ‘Ala tene na azo ni ti duti na ndo ti pere.’ Na pekoni, lo mû singila na Nzapa ndali ti mapa ni na susu ni, na lo to nda ti fâ yâ ni kete kete, si adisciple ti lo akangbi ni na azo kue. Akoli kue ayeke 5 000, na awali na amolenge ayeke saki mingi. Ala kue ate ngbii yâ ti ala asi. Tongana adisciple ti Jésus aro tanga ti kobe ni, a si sakpa 12!
Jésus ahunda fadeso na adisciple ti lo ti mû ngö ti fâ kota ngu ti Galilée. Na bï ni so, kota pupu asara na ayengi ngö ni mbage na mbage. Mbeto agbu adisciple ti lo mingi. Me na bê ti bï, ala bâ mbeni zo ayeke tambela na lê ti ngu, lo yeke ga na mbage ti ala. Mbeto asara ala si ala dekongo, ngbanga ti so ala hinga ye so ala yeke bâ so pëpe.
Jésus atene na ala: ‘Ala sara mbeto pëpe. Mbi la.’ Atâa so kue, ala yeke na kite. Tongaso Pierre atene: ‘Tâ tongana a yeke mo la, Seigneur, mû yanga na mbi ti tambela na lê ti ngu juska na mo kâ.’ Jésus atene na lo: ‘Ga!’ Pierre asigigi na yâ ti ngo ni si lo tambela na lê ti ngu! Me mbeto ato nda ti sara lo na lo komanse ti linda ngu me Jésus agbu lo.
Mbeni lâ, Jésus akiri amû kobe na azo saki mingi. Ti so ni, a yeke na lege ti mapa mbasambala na ambeni kete susu so ayeke mingi pëpe. Kobe ni alingbi na azo kue. So Jésus abâ lege ti azo tongaso so, a pika bê pëpe? Na ngoi so lo yeke komande tongana gbia, e yeke gi ande bê ti e na ndo ti ye oko pëpe!
Matthieu 14:1-32; 15:29-38; Jean 6:1-21.
Ahundango tënë
- Sioni ye wa asi na Jean Baptiste? Ye so asara nyen na ndo ti Jésus?
- Jésus asara nyen ti mû kobe na gbâ ti azo so amû peko ti lo so? A ro tanga ti kobe ni a si sakpa oke?
- Tongana a si na bï, ngbanga ti nyen mbeto asara adisciple? Nyen la asi na Pierre nyen?
- Jésus asara tongana nyen ti mû kobe ti fani use ni na azo saki mingi?
- Ngbanga ti nyen aye ayeke duti ande pendere mingi tongana Jésus ayeke komande na ndo ti sese tongana Gbia?
Ambeni hundango tënë
- Diko Matthieu 14:1-32.
Mbaï so ayeke na Matthieu 14:23-32 amû lege ti hinga nyen na ndo ti sarango ye ti Pierre?
Tongana nyen Mbeti ti Nzapa afa so Pierre aga biazo, na lo zia awe lege ti sarango ye ti lo so lo yeke sara ka gi hio hio so? (Mat. 14:27-30; Jean 18:10; 21:7; Kus. 2:14, 37-40; 1 Pi. 5:6, 10).
- Diko Matthieu 15:29-38.
Tongana nyen Jésus afa so lo bâ na nene ni aye so Babâ ti lo amû ni na lege ti mitele? (Mat. 15:37; Jean 6:12; aCol. 3:15).
- Diko Jean 6:1-21.
Tongana nyen aChrétien alingbi laso ti mû tapande ti Jésus na ndo ti tënë ti mango yanga ti azo ti komande? (Jean 6:15; Mat. 22:21; aRom. 12:2; 13:1-4).


text:
1
Mo fa damba ti ngunde ti mo
Mo nguru! Pasi ti mo
Mo doroko azo kwe
Mo dorokp kodoro ti ala kwe
2
A zo ayeké ngba! Mo ba ala
Na ya ti tatara ti mo pepe
Na legue ti Brazzaville
Na legue ti Ndjamena
Ita ti i ayeké ngba ti processus
3
Damba ti ngunda ti mo !
Wala damba ti bemba ti mo
I li na gbé ti ngbako
I li na gbé ti ngu ti nduzu
Kwa ti I ayeké sake bale osio
4
Na maboko ti mo
Na maboko ti a Seleka
Ala mu ngombe na Faca pepe
Ala mu ngombe na Anti-Balaka pepe
Ala mu a ngombe na a Séléka
5
Kolonialism a yéké pasi ti i
A ngunda ti damba ti lo
Na a tatara ti lo lo ba
A Bali na a Chari ti mené
Ti Kodoro so ala tuku na
Sesé ti a Baba ti I kwé
6
I gboto a legué ti a kamion
I gboto a legué ti a turugu
Na lé ti a Yanga ti Sangho
Na a travo forcé
Mbanga ti gné?
7
Barthélémy Boganda lo ga Lo kwi
Na peko ti lo a molengué ti Lo
A Anti-Balaka ala mu Kodoro na nduzu
I mu Cantrafrika na nduzu
Na a Faca na a ngumbé ti ala
Na a Gula na a Yulu na a Runga na bé oko
Centrafrika Oko I mu mo na nduzu
8
Damba ti colonialism a nguru
Damba ti ngunde ti gné
Damba ti bemba ti gné!
Processus ti ala ayeké sesé
Ti kodoro ti I Sesé ti ala
Ayeké na ndo wa?
A Europa lé ti ala a za!
A chinois pouvoir de nuisances
Na ndo ti sesé ti mo
Kolonialism ayeké Nzi
9
Processus ti damba ti lo
A du a kété président ti nzi
Na Brazzaville na Djamena
Ala bi a ita kwé na Kanga
Na Afrika kwé i yeké ngba
I yeké na da ti kanga
10
I ayeké a zo ti fango ala
Ngbanga ti bata Kodoro ti i
I bata Sésé so ti sala ayaka ti I kwé
11
Na gbé ti a ngunda ti Centrafrika
Na gbé ti ngu ti nduzu
Na gbé ti la ti wan
A ndeké a é bia na ya ti yaka
A kobé ti Kodoro so a si
A molengue ti Centrafrika ala du
12
Ala pika i gba , ala fa i gba
Ala nzi i gba ala tené tené kirikiri
Na du ti mé ti i gba
I si guigui na ngunda awé
I ma i awé Anti-Balaka
I ma a patriotes Faca awé
I ma a tené Oku ti Boganda awé
I ma Li ti Ata na a Baba ti
Sarango kwa ti sesé
I gbu sesé na ngangu
Guigui ayeké nzoni pepe
Makombo Bamboté
14 juillet 2014


text:
Royaume ti Nzapa ayeke nyen?
Ti mo a yeke . . .
mbeni ye so ayeke na yâ ti bê ti zo?
gi mbeni senge tënë tongaso?
mbeni gouvernement so ayeke na yayu?
YE SO BIBLE ATENE
“Fade Nzapa ti yayu ayä royaume so afuti lâ oko pëpe.”—Daniel 2:44, La Sainte Bible en sango.
‘A mû Molenge-koli na e; na fade ngangu ti komande ayeke na ndogo ti Lo.’—Ésaïe 9:5.
TËNË SO ABÂ MO TONGANA NYEN?
Mbeni gouvernement ti mbilimbili so mo lingbi ti wara ye ti nzoni dä. —Ésaïe 48:17, 18.
Mo yeke duti na nzoni seni nga na ngia na yâ ti fini dunia so ayeke ga.—Apocalypse 21:3, 4.
E LINGBI TI YEDA BIANI NA YE SO BIBLE ATENE?
En, ndali ti ambeni raison use tongaso:
Jésus afa ye so Royaume ti Nzapa ayeke sara ande. Jésus afa lani na adisciple ti lo ti sambela ti tene Royaume ti Nzapa aga nga ti tene a sara ye so bê ti Nzapa aye na ndo ti sese (Matthieu 6:9, 10). Jésus asara ambeni ye so afa tongana nyen a yeke kiri ande tënë na sambela so.
Na ngoi so lo yeke lani na ndo ti sese, Jésus amû kobe na azo, lo sava azo ti kobela nga lo zingo akuâ (Matthieu 15:29-38; Jean 11:38-44). Teti so lo yeke ga ande Gbia ti Royaume ti Nzapa, Jésus afa kete yanga ti aye ti nzoni so Royaume ni ayeke sara ande na azo so ayeke duti na gbe ni.—Apocalypse 11:15.
Aye so ayeke si na yâ ti dunia so afa so Royaume ti Nzapa aga nduru ti si awe. Jésus atene lani so kozo si Royaume ni aga ti zia siriri na ndo ti sese, fade dunia ni ayeke si singo na atënë ti bira, nzara nga na yengingo ti sese.—Matthieu 24:3, 7.
A yeke aye so e yeke bâ ni laso. Tongaso e hinga na bê ti e kue so Royaume ti Nzapa aga nduru awe ti hunzi akpale so kue.
BÂ TËNË SO
Azo ayeke duti ande tongana nyen na gbe ti Royaume ti Nzapa?
Kiringo tënë ni ayeke na PSAUME 37:29 nga na ÉSAÏE 65:21-23.


text: chretien, leschretiens.free.fr, protestant, chretiens, protestants, vie éternelle, vivre avec jésus, joie, paix amour, bible, Genèse,Exode,Lévitique,Nombres,Deutéronome,Josué,Judes,Ruth,1 Samuel,2 Samuel,1 Rois,2 Rois,1 Chroniques,2 Chroniques, Esdras, Néhémie, Esther, Job, Psaumes,Proverbes,Ecclésiaste, Cantique des cantiques, Esaïe, Jérémie, Lamentations de Jérémie, Ezéchiel, Daniel, Osée, Joël, Amos, Abdias, Jonas, Michée, Nahum, Habakuk, Sophonie, Aggée, Zacharie, Malachie, Matthieu, Marc,Luc,Jean,Actes,Romains,1 Corinthiens,2 Corinthiens, Galates, Éphésiens, Philippiens, Colossiens, 1 Thessaloniciens,2 Thessaloniciens,1 Thimothée,2 Timothée, Tite, Philémon, Hébreux, Jacques, 1 Pierre, 2 Pierre, 1 Jean, 2 Jean, 3 Jean,Jude,Apocalypse, adam et eve, vivre, mourir, paradis, eden, catholique, catholiques, eglise, eglises, traité, traités, catho, Jésus, Christ, Jésus Christ, biblique, croire, Dieu, connaitre, s'instruire...


text:
Bible
Na mo grisa pëpë tî dîko Mbëtï tî Nzapä tî mo lâkwê, na lêgê tî kalendriëe sô ë zîa ge ndâli tî mo.
Mbëtï tî Nzapä
Kötä Ïrï Ûse Tî Nzapä[fa na mbi | modifier le wikicode]
I) KÔZO TËNË A mankêe pëpë : wa tî süngö psaume sô atï na ndö tî mbênî nzönî yê, töngana mosoro, sô lo yê tî kângbi ni fadë-fadë mîngi na âmbâ tî lo ! Töngana tî sô mbênî zo na pöpö tî âzo sô agwe na ngunda tî gi nyama, awara wôtoro, na lo yeke dëköngö na terê tî âmbâ tî lo tî gä hîo, tî gbôto mafüta tî âwôtoro nî, na tî te nî ! Dîko versëe ôko, ngâ na versëe ûse, na fadë mo bâa : lo yê âzo kwê, tî sepela Nzapä ! Na versëe ûse, lo dëköngö na âme tî lo-mvenî, tî sepela Nzapä, na même, lo mû kpïngbä zëndo, tî sepela ânde Nzapä zûskâ na lâ tî kwâ tî lo ! Angbâ tî nzere-nzërëngö, lo mû kpïngbä wängö na âzo sö ayeke dîko psaume sô lo sü, tî zîa bê tî âla na zo tî sêse ôko pëpëe ! Tëtî nye ? Ngbanga tî sô, zo ayeke tî lo na ngangü ôko pëpë, tî sôo mbâ tî lo na yâ yê tî ngangü, töngana birä, kobêla, wala kwâ. Na mbâgë ngâ, lo bâa sô, töngana zo akwîi aweê, âyê kwê sô fadë lo yeke bïbê tî lo tî särängö nî ânde, alï dû awe, bîanî. Tëtî tënë sô, fadë zo azîa bê tî lo kwê na ndö mbâ tî lo zo, töngana nye ? Wôtoro sô lo wara, sï lo yeke dëköngö na marä tî kötä ngîâ töngasô sô, ayeke nye ? II) ÂMBÊNÎ ÏRÏ TÎ NZAPÄ ÛSE A) "NZAPÄ TÎ JACOB" Hinhîin ! Wôtoro nî sô, ayeke gï Nzapä ! Mbênî nzapä ndê, tî dûnîa sô pëpëe, me gï "Nzapä tî Jacob" ! Na versëe ukü, lo kîri lo tene : "Ngîâ ayeke na zo sô "Nzapä tî Jacob" ayeke na lo, tî sâra na lo". "Nzapä tî Jacob"... Sô Nzapä wa laâ ? 1) KÖTÏ TÎ "NZAPÄ TÎ JACOB" AYEKE TIRI TËTÎ ÂZO TÎ LO Jacob ayeke zo töngana mbï na mo. Töngasô, yê tî dûnîa awara lo mîngi. Lo gä même ndurü na kwâ, lêgë otâ kwê, me Nzapä ayeke na lo, na akânga lêgë na Esaü, yayâ tî lo, wala na Laban, kôya tî lo, tî fâa lo (dîko Genèse 27 - 35, töngana mo yê). Sô atene pëpë, Jacob ayeke zo tî särängö gï nzönî lâkwê, na yâ finî tî lo ! Ë hînga kwê : Mbëtï tî Nzapä afa lo töngana zo tî hïngö-lê, zûskâ na taâ lâ nî sô Nzapä akîo lo ! Gï na ndo sô laâ sï lo hînga yê sô ïrï nî awü "grâce tî Nzapa", na lo zîa sïönî särängö-yê tî lo bîanî-bîanî. Ndâli tî ndoyêe tî Nzapä tëtî ë âzo tî sïönî töngana Jacob pëpë, fadë zo wa laâ sï asö-kwâ, zo wa ? Sô, "Nzapä tî Jacob" nî laâ : - Lo yeke Kötä Nzapä sô asâra yê kwê, me Lo yeke ndurü na terê tî zo : kôlï, wala wâlï ; mêlengê, wala kötä zo ; wazïngä, wala zo tî mosoro ; kötä zo tî ködrö, wala sêngê zo tî ködrö ; - Lo yeke fâa ngbanga fadë-fadë pëpë na li tî wa-sïökpärï, me Lo gi lêgë tî sôo lo kôzonî na yâ yê tî ngangü awe, sï, fadësô, Lo fa Terê tî Lo polêlê na zo nî, tî gä Wa-bätängö lo tëtî lâkwê-lakwê, gï töngana zo nî ayê ! 2) YÊ ÔKO TÎ KARA "NZAPÄ TÎ JACOB" AYEKE ÔKO PËPËE Mo yê tî ke tênë sô ? Mû mbênî tängo, mo dîko Exode 6 : 1, 3 kôzonî, na fadë mo bâa, sô, Nzapä Lo-Mvenî, Lo fâa serêka na gô tî Lo na Moïse, sêngê-sêngê wakwa tî Lo, Lo tene : "Fadësô, fadë mo bâa yê sô Mbï yê tî sâra na Pharaon ; tëtî atâa lo yê, wala lo yê pëpë, fadë lo zîa âzo tî Mbï, âla gwe ; lo yê, wala lo yê pëpë, fadë lo tumba âla na ködrö tî lo" (versëe 1). Sô ayê tî tene, yê agä ngangü na Pharaon awe bîanî, tëtî kötï tî Nzapä alöndö awe, tî tiri birä na lo ndâli tî Israël. Me mo lütï gï na ndo sô pëpëe, tëtî versëe 3 atene : "Mbï fa terê tî Mbï na Abraham, na Isaac, na Jacob, töngana "Nzapä tî Ngangü Ahön Kwê, me âla hînga Mbï na lêgê tî Ïrï tî Mbï "l'Eternel" pëpëe". Töngana mo gi ndâ tî tënë sô nzönî, fadë mo bâa, sô, Nzapä afa Terê tî Lo na Abraham na â-alë tî lo gï töngana "Nzapä tî Ngangü Ahön Kwê", tëtî a yeke nzönî Lo fa na Abraham, sô, ânzapä tî âkötarä tî lo, sô lo yeke sambêla âla sô, ayeke yê ôko pëpë na lê tî Nzapä tî Yayâ, Lo sô Lo sâra yê kwê ; âla yeke même ânzapä pëpëe, me gï âyingö-sïönî, sô Nzapä atumba âla giriri awe na gbe tî lê tî Lo. Na tî fa taâ Ngangü tî Lo na gïgï, Lo mû Abraham na ködrö tî lo, Ur, Lo gwe na lo zûskâ na Canaan, même na Egypte, na Lo kîri na lo na sîrîrî na Canaan ; Lo mû na lo ndo tî sâra ködrö da, na Lo bata lo na yâ yê kwê, zûskâ lo kwîi na sîrîrî, na yâ mbäkôro tî lo, na pekô tî wâlï tî lo Sara. Lo sâra ngâ na Isaac, mêlengê tî Abraham, töngana sô Lo sâra na babâ tî lo ândö giriri : yê kwê sô Isaac abi mabôko tî lo da, agä gï nzönî na lo, zûskâ na lâ tî kwâ tî lo. Jacob, ûse mêlengê tî Isaac, asâra hïngö-lê : lo nzï ndo tî yayâ na tïtî Esaü, kôzo îtä tî lo tî kôlï, na lo kpë, lo gwe na ndo tî kôya tî lo Laban. Kâ, yê tî hïngö-lê ngâ awara lo, me lo ngbâ tî sâra hïngö-lê ngâ lâkwê, na Nzapä tî babâ tî lo Isaac asâra na lo, na abata finî tî lo na tïtî Laban, ngâ na tïtî îtä tî lo Esaü, zûskâ amû na lo ndo tî dutï ngâ da, na Canaan, sêse tî tarä tî lo Abraham. Birä sô Nzapä tî Ngangü Ahön Kwê atiri na li tî Joseph, mêlengê tî Jacob, akîri aso, ahön yê kwê ! Na Egypte, Joseph asïgï na da tî kânga, na lo gä Kôzo Gbelê-Gbïä tî Pharaon, na babâ tî lo, na tanga tî âîtä tî lo, na âsöngö tî âla kwê, amû pekô tî lo ka na Egypte. Kâ, âla gä ângbâa tî Pharaon. Me Nzapä tî Ngangü Ahön Kwê ayeke leke terê tî Lo, tî zî âla na yâ ngbâa, tî kîri na âla na Canaan, ködrö sô ândö Lo dëbä yângâ tî Lo tî mû na â-alë tî Abraham. Dîko Genèse, sabëtere 12 zûskâ asï na tanga tî sabëtere tî bûku nî kwê (sabëtere 50), na fadë mo-mvenî mo bâa marä tî birä sô Nzapä ahînga tî tiri ndâli tî âzo tî Lo. Mo bâaâ ? Mbênî nzapä ôko na dûnîa, tî sâra kpïngbä yê töngasô ndâli tî âzo sô ayeke sambêla lo, ayeke pëpëe. Lâsô : nye laâ sï akara mo na yâ finî tî mo, nye ? Gbô "Nzapä tî Abraham, tî Isaac, na tî Jacob" töngana taâ Nzapä sô Lo lîngbi tëtî mo, bîrî, lâsô, na kekerêke. Mû bê tî mo kwê gï na Lo ôko, atâa kwâ ayeke ara mo ! Töngana Lo fa na mo marä tî Ngangü tî Lo sô pëpë, mo îri mbï, mo bi kamëlä na lê tî mbï îtâ tî mo. B) FINÎ ÏRÏ TÎ NZAPÄ : "L'ETERNEL" Tî sô nî sô, mo dîko Exode 6 : 2, mo bâa ! Kôzo fängö ïrï sô na zo, laâ ! Na ïrï sô atene : "Zo sô Lo yeke ngbâ na finî, tëtî lâkwê-lâkwê ; lê tî Lo ayeke bâa ânde kwâ lâ ôko pëpëe" ! Sô, yê ? Na mbâgë, Lo yeke Lo tî Ngangü Ahön Kwê ; na mbênî mbâgë ngâ, Lo yeke kwîi ânde lâ ôko pëpëe ! Na töngana Lo yeke ngbâ na finî tëtî lâkwê-lâkwê, sô atene, fadë mabôko tî Lo tî Ngangü Ahön Kwê azîa tî sâra na mo, même tëtî mbênî nzîna-ngbonga ôko, pëpëe ! Bï na lâ, mo yeke na tïtî Lo ! Bï na lâ, lê tî Lo ayeke na ndö tî mo ! Atâa kwîi agä : mo yeke gï na tïtî Lo, tëtî lâkwê-lâkwê ! Mbênî mosoro tî hön "Nzapä tî Jacob", na "l'Eternel", ayeke daâ ? Fadë zo sô ayeke tî Lo, âdëköngö na kötä ngîâ na bê pëpë, ngbanga tî nye ? III) KÖTÄ TËNË TÎ BATA NA BÊ Dîko gï tanga tî âversëe tî psaume sô : a löndö na versëe 6 zûskâ na versëe 10, na fadë mo-mvenî mo bâa âyê kwê sô Nzapä tî Jacob, Nzapä tî Lâkwê-Lâkwê, alîngbi sâra na sêse, na pöpö tî ë zo. Lo yeke tiri birä gï ndâli tî zo ôko pëpëe, me ndâli tî gbâ tî âzo kwê, na ndo sô, na ndo kâ, sô ayeke na yâ pönö. Nî laâ sï mo yeke bâa mabôko tî Lo tî Ngangü Ahön Kwê na ya finî tî mo-mvenî, na ndo sô mo yeke da, ngâ, na yâ finî tî âmbâ tî mo zo, na ndo sô âla ngâ ayeke da. Lo yeke na pöpö tî âsëwä ôko ôko kwê, na Lo yeke ngâ na yâ Eglise tî Lo ; Lo yeke na âwazïngä, ndêngê na ndêngê, tî âködrö ôko ôko kwê na dûnîa, na Lo yeke ngâ na âzo sô ayeke na li tî âködrö ôko ôko kwê, tî mû na âla ngangü, ndarä, na dônzi, tî bata na ködrö tî âla, töngana âla gi âyê sô na mbâgë tî Lo, töngana Joseph na sêse tî Egypte, Moïse na yândo, Josué, ajuge, David, Salomon..., zo na zo na ngoi tî lo. Lo gbânzi nzönî yê tî lo ôko pëpë, na zo sô ahûnda nî na Lo na taâ mäbê. Töngasô mbï hûnda mo, îtä : nye laâ sï mo yê Lo tî mû na mo lâsô, sï mo sâra na kusâra tî Lo na pöpö tî âmbâ tî mo, nye ? Kûku na gbe tî Nzapä tî Jacob, l'Eternel, na mo hûnda Lo na bê-bîanî. Grâce na ndoyêe tî Lo angbâ na mo !


text:
MBAGE 9
Voro Jéhovah na sewa
“Ala voro lo so asara yayu na sese.”
Tongana ti so mo manda na yâ ti brochure so, Bible asi singo na awango so alingbi ti mû maboko na mo nga na sewa ti mo. Jéhovah aye si mo duti na ngia. Lo tene so tongana mo zia vorongo lo na kozo ndo, “fade a yeke zia na [mo] aye so kue na ndo ni.” (Matthieu 6:33). Lo ye biani si mo duti kamarade ti lo. Sara kue ti maï songo ti mo na Nzapa. So ayeke mbeni pasa so ayeke kota ahon atanga ni kue.
1 KPENGBA SONGO TI MO NA JÉHOVAH
YE SO BIBLE ATENE: “Mbi yeke duti ande babâ ti ala, na ala yeke duti ande amolenge ti mbi ti koli na amolenge ti mbi ti wali.” (2 aCorinthien 6:18). Nzapa aye si mo ga kota kamarade ti lo. Sambela ayeke mû lege na mo ti sara ni. Jéhovah awa mo ti “ngbâ ti sambela lakue.” (1 aThessalonicien 5:17). A nzere na lo ti mä mo na fango na lo atënë ti gbe ti bê ti mo nga na agingo bê ti mo (aPhilippien 4:6). Tongana mo na azo ti sewa ti mo asambela Nzapa, ala yeke bâ so mo yeke na ngangu songo na lo.
A yeke nzoni ti sara tënë na Nzapa, me a yeke nzoni nga ti mä lo. Mo lingbi ti sara tongaso na mandango Bible nga na ambeni mbeti ti Nzapa (Psaume 1:1, 2). Gbu li na ndo ti aye so mo manda (Psaume 77:12, 13). Ti mä Nzapa a hunda nga ti gue lakue na abungbi so a yeke voro lo dä.
Ti sara tënë na azo na ndo ti Jéhovah ayeke nga mbeni lege so ayeke kota mingi ti kpengba songo ti mo na lo. Tongana mo yeke sara ni mingi, mo yeke bâ so mo yeke ga nduru na lo mingi nga.
YE SO MO LINGBI TI SARA:
Zia mbeni ngoi nde lâ oko oko so na yâ ni mo yeke diko Bible nga mo yeke sambela
A yeke nzoni mo na sewa ti mo azia vorongo Nzapa na kozo ndo ahon sarango ngia
2 WARA NGIA NA VORONGO NZAPA NA SEWA
YE SO BIBLE ATENE: “Ala ga nduru na Nzapa, na fade lo yeke ga nduru na ala.” (Jacques 4:8). A yeke nzoni mo leke mbeni kapa ti voro Nzapa na sewa, nga mo sara ni lakue (Genèse 18:19). Me a ngbâ gi ge ape. A lingbi Nzapa aduti na yâ ti gigi ti sewa ti mo lâ na lâ. Kpengba songo ti sewa ti mo na Nzapa na sarango tënë na ndo ti lo “tongana mo yeke duti na da ti mo, tongana mo yeke tambela na lege, tongana mo gue ti lango, na tongana mo londo.” (Deutéronome 6:6, 7). Gi ti duti tongana Josué so atene: “Me mbi na azo ti da ti mbi, fade e sara na L’Éternel.”
YE SO MO LINGBI TI SARA:
Duti na kapa ti mandango ye lakue so na yâ ni ala yeke gi ti kaï bezoin ti zo oko oko ti sewa ti mo


c: application/epub+zip

text:
Bia 84 na sambela
cl chap. 24 par. 11-17 (pn. 30)
Dikongo Bible: 2 Samuel 4-8 (pn. 8)
No. 1: 2 Samuel 6:14-23 (ahon pn. 3 pëpe)
No. 2: Kusala ti babâ na mama na mbage ti amolenge—td 25C (pn. 5)
No. 3: Belshatsar: Manda ti sara tere ti mo kete na kpe ye ti vundu (pn. 5)
pn. 10: Mû maboko na mara ti azo nde nde kue ti si na tâ hingango ye na ndo ti tâ tënë. Diskur so aluti na ndo ti mama-tene ti nze ni. (Bâ Tour ti Ba Ndo ti 15 novembre 2013, l. 11-12, par. 8.) Diko na sara lisoro na ndo ti 1 Timothée 2:3, 4 nga na 1 aCorinthien 9:19-23. Sara tënë na ndo ti ambeni mbage ti Bungbi ti Kusala ni so ague oko na mama-tene ti nze ni.
pn. 20: “Maï akode ti fango tënë ti mo: Fango tënë na mbeni zo so ayeke tene mbeni yanga ti kodoro nde.” Lisoro. Sara mbeni nduru démonstration so mbeni wafango tënë asara kua na brochure Une bonne nouvelle ti fa tënë na mbeni zo so lo tingbi na lo na fango tënë da na da.
Bia 105 na sambela
Ndani so a yeke kota ye: Jéhovah aye nzoni duti ti azo ti “amara kue” na lege ti yingo (Kus. 10:34, 35). Ni la, Jésus afa lani so a lingbi a fa nzoni tënë na “ndo ti sese kue so azo ayeke dä” nga na “amara kue.” (Mat. 24:14). Na lege ti prophétie, Zacharie afa so azo ti “yanga nde nde kue ti amara” ayeke yeda na nzoni tënë ni (Zach. 8:23). Ti gue oko na suma so bazengele Jean abâ, azo so ayeke sö ande kuâ na ngoi ti kota ye ti vundu ayeke azo so ‘alondo na popo ti amara kue, akete mara kue, azo ti kodoro kue, ayanga ti kodoro kue’. (Apoc. 7:9, 13, 14). Ti gue oko na tënë so, tongana e wara mbeni zo so ayeke tene mbeni yanga ti kodoro nde, a lingbi e sara kue ti fa tënë na lo.
Na ngoi ti kapa ti vorongo Nzapa na yâ ti sewa ti peko, sara mbeni démonstration so na yâ ni mo yeke fa tënë na mbeni zo so ayeke tene mbeni yanga ti kodoro nde.
Bia 50 na sambela
cl chap. 24 par. 18-21, encadré ti l. 249 (pn. 30)
Dikongo Bible: 2 Samuel 9-12 (pn. 8)
No. 1: 2 Samuel 10:13–11:4 (ahon pn. 3 pëpe)
No. 2: Benaïa (Benaja): Duti be-ta-zo na sara mbeto pëpe (pn. 5)
No. 3: A lingbi aChrétien amû tere gi na popo ti ala—td 25D (pn. 5)
pn. 10: Lege so Paul amû lani maboko na aGrec ti si na tâ hingango ye na ndo ti tâ tënë. Lisoro. Diko Kusala 17:22-31. Fa tongana nyen la mbaï so alingbi ti mû maboko na e na fango tënë.
pn. 20: Vidéo: Jéhovah ayeke mû ande maboko na mo ti sara mbeto ape. Lisoro. Zia vidéo ni. (Gue na ndo ti site ti e jw.org na li ti tënë LA BIBLE ET VOUS> ENFANTS > DEVIENS L’AMI DE JÉHOVAH > VIDÉO. Ti wara vidéo ni na Sango, gue na ndo ti vidéo ni na Français na soro yanga ti Sango.) Hunda na aita ti fa ye so e manda dä. Hunda na amolenge so ayeke gue na ekole ti fa tongana nyen la vidéo so amû maboko na ala ti sara mbeto ape ti fa tënë na akamarade ti ala nga na azo so ayeke fa mbeti na ala. Hunda na mbeni molenge ti sara mbeni démonstration ti fa peko ti mbeni pendere ye so asi na lo na fango tënë na ekole.
Bia 60 na sambela
Bia 56 na sambela
cl chap. 25 par. 1-8 (pn. 30)
Dikongo Bible: 2 Samuel 13-15 (pn. 8)
No. 1: 2 Samuel 13:34–14:7 (ahon pn. 3 pëpe)
No. 2: Bible ake tënë ti mungo wali mingi—td 25E (pn. 5)
No. 3: Betsalel: Yingo ti Jéhovah aleke awakua ti lo teti anzoni kusala oko oko kue (pn. 5)
pn. 10: Hunda tënë na mbeni surveillant ti groupe ti fango tënë. Kua so a mû na mo ti sara andu nyen? Tongana nyen la mo yeke sara ngangu ti bâ ndo na ndo ti azo ti groupe ti mo nga ti mû maboko na ala na fango tënë? Ngbanga ti nyen la ayeke kota ye tongana mbeni wafango tënë achangé ndo so lo lango dä wala numero ti téléphone ti lo a lingbi lo sara tënë ni na mo? Ngbanga ti nyen la a lingbi a-ancien aleke ti tene agroupe ti fango tënë asara bungbi ti fango tënë nde nde ahon ti tene ala kue asara ni gi place oko?
pn. 20: “Mû maboko na azo so lê ti ala abuba ti manda ye na ndo ti Jéhovah.” Hundango tënë na kiringo tënë. Sara mbeni démonstration.
Bia 96 na sambela
1. Tongana nyen la Jésus afa so lo bâ mawa ti ambeni waziba use?
1 Angbâ lani lango mingi ape ti tene Jésus akui. Tongana lo yeke sigigi na yâ ti gbata ti Jéricho, awaziba use so ayeke azo ti iringo ye adekongo na mbage ti lo, ala tene: “Seigneur, sara nzoni bê na e!” Atâa so Jésus ayeke gbu li ti lo na ndo ti ye ti ngangu so ayeke ku lo, lo luti, lo iri akoli ni na lo sara si lê ti ala azi (Mat. 20:29-34). Tongana nyen la e lingbi ti mû tapande ti Jésus ti bâ mawa ti azo so lê ti ala abuba?
2. Tongana nyen la e lingbi ti fa tënë na mbeni zo so lê ti lo abuba na ngoi so e tingbi na lo na ndo so azo ayeke dä mingi?
2 Duti nduru ti mû maboko na ala: Tongana mo tingbi na mbeni zo so lê ti lo abuba peut-être na ndo so azo ayeke dä mingi, fa tere ti mo na lo nga gi ti mû maboko na lo. Mingi ti azo ayeke bâ ka ala na nene ni ape, ye so alingbi ti sara si lo duti na mbeto kete na tongo nda ni. Ye oko, tongana mo sara ye na nzoni bê nga mo fa biani so mo bi bê ti mo na lo ayeke sara si lo gi bê ti lo ape. Girisa ape so fason so lê ti azo ayeke buba na ni ayeke nde nde, tongana mo hinga ni ayeke sara si mo hinga ye so mo lingbi ti sara ti mû maboko na ala nzoni. Na peko ti so mo mû maboko na zo ni awe, fa na lo so mo yeke mû maboko na azo ti tene ala hinga Bible nzoni. Hunda ti diko na lo mbeni versê, na tapande Psaume 146:8 wala Ésaïe 35:5, 6. Tongana lo hinga ti diko Braille, hunda lo eskê lo ye ti wara mbeni mbeti ti e na Braille so ayeke mû ande maboko na lo ti manda ye mingi na ndo ti Bible. Mo lingbi nga ti mû maboko na lo ti wara ambeti na ambeni ye tongana ascénette ti mango ni so ayeke na ndo ti jw.org. Tongana lo yeke na ordinateur so amû lege na lo ti mä ye na ndo ni, a yeke nzere peut-être na lo ti mä dikongo ambeti ti e na ndo ti jw.org nga na ambeni mbeti so apeut ti téléchargé ni na format RTF.—Bâ encadré “Lege ti mû maboko na mbeni zo so lê ti lo abuba . . . ”
3. Tongana nyen la e lingbi ti gi azo so lê ti ala abuba so alango na yâ ti territoire ti e?
3 Gi azo so lê ti ala abuba: A yeke ngangu ti wara azo so lê ti ala abuba na ngoi so e yeke fa tënë da na da ndali ti so ayeke nzere ka na ala pëpe ti sara lisoro na ambeni zo nde so aga na yanga-da ti ala. Ni la, a yeke nzoni ti sara ngangu ti “gi” mara ti azo tongaso ti fa tënë na ala (Mat. 10:11). Lê ti mbeni zo so mo na lo ayeke sara kua ndo oko wala mbeni kamarade ti mo ti ekole abuba? Mû li ni ti sara tënë na lo. Tongana ekole ti azo so lê ti ala abuba ayeke na yâ ti territoire ti mo, hunda ti ga na ambeti ti e ti Braille na azo ti bibliothèque ti ekole ni. Mo hinga mbeni zo so lê ti mbeni fami ti lo abuba? Ambeni bungbi so ayeke mû maboko na azo so lê ti ala abuba ayeke na yâ ti territoire ti mo? Wala mo hinga mbeni ndo so gi azo so lê ti ala abuba la ayeke lango dä? Tene na afami ti lo, mbeni zo ti yambango azo wala wayinda ti ndo ni, so aTémoin ti Jéhovah aye mingi ti mû maboko na azo so lê ti ala abuba, nga hunda ti ga na ala ambeti ti Braille wala ambeni mbeti ti mango ni. Fa na mbeni oko ti azo so, pendere zendo so Nzapa amû ti zi biani biani lê ti azo so abuba. Mo lingbi nga ti fa vidéo so ayeke na ndo ti jw.org so li ni ayeke “Sans elle, je serais perdu,” so asara tënë ti ye so asi na mbeni ita-koli so lê ti lo abuba so lo wara aye ti nzoni ndali ti so lo yeke na Bible ti Braille. Tongana mo fa polele ndani so mo ga ti sara vizite ni, lege ayeke zi na mo ti wara gbâ ti azo so lê ti ala abuba.
4. Nyen la e lingbi ti manda na lege ti tapande ti Janet?
4 Janet mbeni ita-wali so lê ti lo abuba asara vizite na mbeni place so gi azo so lê ti ala abuba la ayeke dä. Lo to nda ti sara lisoro na mbeni maseka-wali. Janet atene na lo so, “Jésus azi lani lê ti awaziba, ye so afa ye so lo yeke sara ande ndali ti azo kue so lê ti ala abuba.” Ala diko Apocalypse 21:3, 4 na Janet afa na lo so Royaume ti Nzapa ayeke sara ande si zendo so aga tâ tënë. Wali ni aduti kpô na pekoni lo tene: “Mbi mä tënë tongaso lâ oko ape na yanga ti mbeni zo so lê ti lo abuba. Mingi ti azo so ayeke bâ ndo apensé so lê ti ambeni zo abuba ndali ti mbeni ye so ala wala akotara ti ala asara ândö.” Janet atokua na maseka-wali ni na lege ti e-mail mbeni ye so alingbi ti mû lege na lo ti wara buku Bible afa nyen na ndo ti site ti e, na fadeso ala yeke sara étude lege use na yâ ti yenga oko.
5. Atâa so e lingbi ti zi pëpe lê ti azo so abuba tongana ti so Jésus asara lani, tongana e fa so e bi bê na ala alingbi ti ga na aye ti nzoni wa?
5 Ti tâ tënë ni, e lingbi pëpe ti zi lê ti azo so abuba tongana ti so Jésus asara lani, me e lingbi ti mû maboko na azo so nzapa ti dunia so avuko bibe ti ala, so na popo ni a yeke wara azo so lê ti ala abuba, ti tene ala mä yâ ti tâ tënë ti Bible (2 aCor. 4:4). Jésus asava akoli use so ayeke nduru na Jéricho ndali ti so “mawa” ti ala asara lo (Mat. 20:34). Tongana e yeke fa mara ti bibe tongaso na mbage ti azo so lê ti ala abuba, e lingbi ti wara ngia ti mû maboko na ambeni zo ti manda ye na ndo ti Jéhovah lo so ayeke hunzi ande tënë ti bubango lê biaku biaku.
Bia 13 na sambela
cl chap. 25 par. 9-16 (pn. 30)
Dikongo Bible: 2 Samuel 16-18 (pn. 8)
No. 1: 2 Samuel 17:14-20 (ahon pn. 3 pëpe)
No. 2: Boaz: Duti na sioni pëpe na lege ti yingo nga yeda na kua so Nzapa amû na mo (pn. 5)
No. 3: Mênë ayeke nzoni-kue, a lingbi zo amû ni pëpe—td 26A (pn. 5)
pn. 10: Fa apériodique na nze ti juin. Lisoro. Sara kua na akode ti fango na tënë use so ayeke na lembeti so, ti fa na lege ti mbeni démonstration tongana nyen ti kangbi apériodique ni. Na pekoni, sara tënë na ndo ti akode ti fango na tënë ni kue.
pn. 10: Bezoin ti congrégation.
pn. 10: Nyen la e sara lani? Lisoro. Hunda na aita ti fa tongana nyen awango ti article “Maï akode ti fango tënë ti mo: Fango tënë na mbeni zo so ayeke tene mbeni yanga ti kodoro nde” amû maboko na ala. Nga hunda na ala ti fa peko ti ambeni ye ti nzoni so asi na ala.
Bia 25 na sambela
▪ Ambeti ti fa na nze ti mai na juin: Bible afa nyen biani? wala atract so: Mo bâ ti mo Bible tongana nyen?, Mo bâ dunia ti kekereke tongana nyen?, Nyen la alingbi ti sara si sewa aduti na ngia?, Dunia so ayeke biani na tïtî zo wa?, Pasi ayeke hunzi ande la? na A yeke zingo ande biani azo so akui awe? Juillet: Nzoni tënë so alondo na Nzapa! wala mbeni oko ti abrochure so: Mä Nzapa wala Mä Nzapa si mo wara fini ti lakue lakue, Lege ti fini ti lakue lakue: Mo wara ni awe?, La Bible — Quel est son message ? Tongana ambeni congrégation ayeke na angbene brochure na stock ti ala, a lingbi ala sara kua na ni.
“E yeke sara vizite kete na amba ti e ti sara lisoro na ala na ndo ti Bible. Mingi ti azo apensé so ndara ti azo afa so atënë ti Bible ayeke na lege ni ape. Mo bâ ti mo Bible tongana nyen? Mo pensé so zo alingbi ti zia bê ti lo kue na atënë ti yâ ni? [Zia zo ni akiri tënë.] Zia e bâ mbeni pendere tapande ti ye so Bible afa, na so ague oko na ye so awandara amanda. [Diko Job 26:7.] Mbeti so afa tongana nyen la ambeni ye so awandara ahinga ague oko na ye so Bible afa.”
“Mingi ti azo ayeke bâ pasi na kobela, e yeke sara vizite na ala kete ti diko na ala mbeni pendere versê so alingbi ti dë bê ti ala. [Diko Ésaïe 33:24a.] Tongana tere ti e ason lâ oko ape, fini ti e ayeke duti tongana nyen? [Zia zo ni akiri tënë.] Ti ku ti tene tënë ti prophétie so aga tâ tënë, mbeti so afa ambeni ye ota so e lingbi ti sara ti duti kamême na nzoni seni.”
1 2 3 4
Bia 84
‘Mbi yeda’
(Luc 5:13)
1. Christ afa tâ ndoye ti lo
na ziango Babâ ti lo kâ
si lo ga na sese ti duti na e,
ti fa ye na ndo ti Nzapa.
Lani lo kaï kobela kue,
lo dë bê ti azo mingi.
Lani lo sara kua so na bê kue.
Na ngia, lo tene: ‘Mbi yeda.’
2. Jéhovah amû maboko
na tokuango ngbâa be-ta-zo,
so e yeke sara kua na lo na ngia
si nzoni zo kue asö kuâ.
So e ye azo ti mawa,
zia e fa ni nga na ala.
Na womua nga na nyindu so mo bâ,
zia si mo tene: ‘Mbi yeda.’
(Bâ nga Jean 18:37; aÉph. 3:19; aPhil. 2:7.)
^ ***cl l. 244-247 Ye oko alingbi ti “kangbi e pëpe na ndoye ti Nzapa”***
Jéhovah akangbi nzoni na sioni
11. Ye nyen e lingbi ti manda na ndo Jéhovah na lege ti ye so lo sala na Abija?
11 Ota ni, na ndembe so Jéhovah ayeke bâ yâ ti bê ti e, lo yeke gi ye so ayeke nzoni. Na tapande, tongana Jéhovah ahunda ti tene a fâ ahale ti Gbia Jéroboam kue, so ake yanga, Lo mû yanga ti tene a lu kuâ ti Abija (mbeni oko ti amolenge ti gbia ni) nzoni, teti so “a wara ye ti nzoni gi na yâ lo oko na gbele L’Eternel Nzapa ti Israël.” (1 aGbia 14:1, 10-13). Biani, Jéhovah abâ yâ ti bê ti maseka-koli so, na lo wara “ye ti nzoni” dä. Atâa ye ti nzoni so ayeke kete tongana nyen, Jéhovah abâ so a yeke nzoni a sû ni na yâ Tënë ti lo. Lo futa même ni, na fango be-nzoni so alingbi na ni na mbage ti zo oko ti yâ ti sewa so ake yanga.
12, 13. (a) Tongana nyen tapande ti Gbia Josaphat afa so Jéhovah ayeke gi ye ti nzoni na yâ e même tongana e sala siokpari? (b) Na ndo tënë ti anzoni kusala nga na alengo ti e, tongana nyen Jéhovah ayeke sala ye tongana mbeni Babâ ti ndoye?
12 E lingbi ti bâ nga mbeni pendere tapande ni na yâ nzoni Gbia Josaphat. Tongana gbia ni asala mbeni ye ti buba, prophète ti Jéhovah atene na lo: “Teti ye so si ngonzo ti L’Eternel aga na ndo mo.” So tâ ngangu tënë! Me tënë ti Jéhovah ni angbâ gi na ndo so pëpe. A kiri atene: “Me Lo wara mbeni ye ti nzoni na lege ti mo.” (2 Chronique 19:1-3). Tongaso, tâ mbilimbili ngonzo ti Jéhovah akanga lege na lo pëpe ti bâ nzoni ye so ayeke na yâ Josaphat. A yeke tâ nde mingi na azo so ayeke mbilimbili-kue pëpe! Tongana azo aso bê ti e, e yeke bâ peut-être pëpe anzoni ye so ayeke na yâ ala. Na tongana e sala siokpari, vundu, kamene, nga bango so tënë ayeke na li ti e alingbi ti sala si e bâ pëpe nzoni ye so ayeke na yâ e. Me, girisa pëpe so tongana e gbian bê ti e ndali ti asiokpari ti e na e sala kue ti kiri dä pëpe, Jéhovah ayeke pardone e.
13 Na ndembe so Jéhovah ayeke bâ yâ ti bê ti mo, lo yeke pusu yamba mara ti asiokpari so, tongana ti so mbeni zo so ayeke gi lor ayeke pusu yamba atênë so ayeke na ngele oko pëpe. Ka ti anzoni kusala na alengo ti mo? Ala yeke biani tongana “atênë ti lor” so lo yeke bata! Mo bâ awe tongana nyen ababâ na mama so ayeke na ndoye ayeke bata adessin na adevoir ti amolenge ti ala nzoni mingi, na même teti angu mingi na pekoni so li ti amolenge ni agirisa na ndo ni kue? Jéhovah ayeke Babâ so ayeke na ndoye ahon atanga ni kue. Na ngoi kue so e yeke ngbâ be-ta-zo na lo, lo yeke girisa lâ oko pëpe anzoni kusala na alengo ti e. Biani, girisango ni ayeke duti tongana mbeni ye ti kirikiri na lê ti lo, na lo sala ye ti kirikiri lâ oko pëpe (aHébreu 6:10). Lo yeke bâ nga bê ti e na mbeni lege nde.
14, 15. (a) Ngbanga ti nyen awokongo ti e ayeke kanga lege na Jéhovah lâ oko pëpe ti bâ ye ti nzoni na yâ e? Mû mbeni tapande. (b) Jéhovah ayeke sala ande nyen na aye ti nzoni so lo wara na yâ e? Lo yeke bâ nga abe-ta-zo ti lo tongana nyen?
14 Lê ti Jéhovah ayeke hulu na ndo awokongo ti e na lo yeke bâ angangu so e lingbi ti sala. Bâ mbeni tapande: Azo so aye apendere dessin wala ambeni ye nde tongaso, so a leke na kode, ayeke mû ngoi ti ala mingi ti kiri ti leke ni tongana abuba ngangu. Na tapande, mbeni lâ, mbeni koli apika ngombe na yâ National Gallery ti Londres, na Angleterre, na lo buba mbeni dessin ti Léonard de Vinci so ngele ni ahon ngbundangbu 16. Dessin ni asala angu 500 awe, na zo oko pëpe atene so, ngbanga ti so a buba mingi, a lingbi a zia ni gi tongaso. Me hio ala to nda ti leke ni. Senge pëpe, teti so ala bâ ni na nene ni mingi. Ngele ti mo ahon ti senge dessin so a sala na crayon so pëpe? Na lê ti Nzapa, ngele ti mo ane biani, atâa siokpari so a dü mo na ni asala sioni na mo tongana nyen (Psaume 72:12-14). Jéhovah Nzapa ayeke Wasalango sewa so ayeke na kode mingi. Lo yeke sala ande ye kue so a hunda, ti tene azo so ayeda na bingo bê ti lo na ndoye aga mbilimbili-kue.—Kusala 3:21; aRomain 8:20-22.
15 Tâ tënë, Jéhovah ayeke bâ ye ti nzoni na yâ e so e yeke bâ pëpe. Nga, na ndembe so e yeke sala na lo, lo yeke sala si ye ti nzoni so akono yeke yeke ngbii e ga tâ mbilimbili-kue na nda ni. Atâa ye so sese ti Satan asala na e, Jéhovah ayeke bâ awakua be-ta-zo ti lo tongana ye ti nzoni mingi.—Aggée 2:7.
Jéhovah afa ndoye ti lo polele
16. Kota fä ahon afä kue ti ndoye ti Jéhovah teti e ayeke so wa? Tongana nyen e hinga so a mû matabisi so tâ ndali ti e mveni?
16 Osio ni, Jéhovah ayeke sala ye mingi ti fa ndoye ti lo teti e. Biani, sandaga ti kota ngele ti Christ afa tâ ngangu mingi mvene ti Satan so atene e yeke ye oko pëpe, na so e kpa zo pëpe ti tene a ye e. A yeke nzoni e girisa lâ oko pëpe so ngangu kuâ ti Jésus na ndo keke ti pasi, nga kota vundu so asala bê ti Jéhovah na ngoi so lo yeke bâ Molenge ti lo na kuingo ni, ayeke fä ti ndoye ti ala teti e. Me mawa ni ayeke so a yeke ngangu na azo mingi ti mä na bê so a mû matabisi so tâ ndali ti ala mveni. Ala bâ tele ti ala, ala lingbi oko pëpe. Ye oko, dabe mo so atâa so bazengele Paul asala ândö ngangu mingi na adisciple ti Jésus, lo tene: ‘Molenge Ti Nzapa andoye mbi, Lo mû Lo mveni na kui teti mbi.’—aGalate 1:13; 2:20.
17. Na lege ti aye wa Jéhovah ayeke gboto e na mbage ti lo nga na mbage ti Molenge ti lo?
17 Jéhovah afa so lo ye e na mungo maboko na zo oko oko na popo ti e ti wara nzoni na lege ti sandaga ti Christ. Jésus atene: “Zo oko alingbi ga na Mbi pëpe, gi tongana Babâ so ato Mbi ahiri lo.” (Jean 6:44). Biani, Jéhovah mveni si ayeke gboto e na mbage ti Molenge ti lo, nga na mbage ti beku ti fini ti lakue lakue. Tongana nyen? Na lege ti kusala ti fango tënë, so andu e oko oko kue, nga na lege ti yingo vulu ti lo, so Jéhovah asala kusala na ni ti mû maboko na e ti gbu nda ti atâ tënë ti yingo nga ti sala ye alingbi na ni atâa akatikati nga na awokongo ti e. Tongaso, Jéhovah alingbi ti tene na e oko tënë so lo tene lani na Israël: “Mbi ndoye mo na ndoye ti lakue lakue, tongaso Mbi ngbâ ti sala na mo na nzobe.”—Jérémie 31:3.
^ ***bi7 l. 501-502 Atënë ti Mbeti ti Nzapa ti sara na lisoro***
C. Kusala ti babâ na mama na mbage ti amolenge
Ala ndoye amolenge, ala mû ngoi ti duti na ala na ti mä ala. Tt 2:4
Ala son bê ti amolenge pëpe. aCl 3:21
Ala mû na ala aye ti mitele na ti yingo. 2aC 12:14; 1Tm 5:8
Ala fa ye na ala teti gigi ti ala. aÉp 6:4; aPr 22:6, 15; 23:13, 14
^ ***sn bia 92 Gue mo “fa tënë ni”***
Bia 92
Gue mo “fa tënë ni”
1. Nzapa amû commandement;
lo mû mbeni ye na e ti sara.
Na ngoi kue, duti nduru ti fa
nda ti beku ti mo na azo kue.
(Li ti bia)
2. Ngoi ti kpale ayeke ga;
awato aye ti kanga lege.
Me e ngbâ ti fa tënë lakue,
na e zia bê ti e kue na Nzapa.
3. Fade e bâ anzoni ngoi,
na e yeke ngbâ lakue ti fa ye.
Laso e fa lege ti salut
si iri ti Jah aga nzoni-kue.
(LI TI BIA)
Nzoni tënë,
gue na ni na azo kue!
Gue na ni,
a ngbâ ngoi mingi pëpe.
Gue na ni
na zo so aye ti mä.
Gue na ni,
na sese kue!
(Bâ nga Mat. 10:7; 24:14; Kus. 10:42; 1 Pi. 3:15.)
^ ***w13 15/11 l. 11-12 Tongana nyen la e lingbi ti ngbâ lakue ti ‘ku’?***
8 E kue e ye ti tene Jéhovah afuti sioni dunia ti Satan so fade fadeso. Me ti tene e ngbâ ti kanga bê ti ku, a lingbi e duti na oko bango ndo ti Jéhovah. Lo soro mbeni lango awe so lo yeke fâ ande ngbanga na ndo ti azo “na lege ti mbeni koli so lo zia lo,” Jésus Christ (Kus. 17:31). Me kozo ti tene ngoi ni so alingbi, Nzapa amû lege na azo kue ti “si na tâ hingango ye na ndo ti tâ tënë”, ti sara ye alingbi na hingango ye ni so na ti sö fini ti ala. A lingbi e girisa ape so fini ti azo ayeke na yâ ti kpale (Diko 1 Timothée 2:3, 4.) Tongana e yeke bi tere ti e kue ti mû maboko na azo ti hinga Nzapa, e yeke bâ so ngoi so angbâ ti tene Jéhovah afâ ngbanga ti azo ayeke hon hio hio mingi. Na yâ ti kete ngoi, même na mbeni ngoi so e ku tere ti e na ni ape, ngoi ni ayeke hunzi. Na ngoi so futingo ni so ayeke si, a yeke nzere ande na e mingi so e bi tere ti kue na yâ ti kua ti fango tënë.
^ ***sn bia 105 Ayayu afa gloire ti Nzapa***
Bia 105
Ayayu afa gloire ti Nzapa
(Psaume 19)
1. Ayayu kue afa gloire ti Jéhovah.
E bâ na nduzu kâ ye kue so lo leke.
Gloire ti Nzapa, kota lâ afa ni.
Atongoro asepela ngangu ti Jéhovah.
2. Ndia ti Nzapa ayeke mbilimbili,
mbakoro, maseka awara nzoni dä.
Lo fâ ngbanga tâ gi na lege ni.
Tënë ti lo angbâ nzoni, anzere na yanga.
3. Kpengo mbeto ti Nzapa angbâ lakue.
Andia ti lo ahon lor ti nzoni mingi.
Commandement ti lo abata zo.
E fa nzoni iri ti lo na azo kue lakue.
(Bâ nga Ps. 111:9; 145:5; Apoc. 4:11.)
^ ***sn bia 50 Tapande ti ndoye ti Nzapa***
Bia 50
Tapande ti ndoye ti Nzapa
1. Jéhovah Nzapa azia na e biani
tapande
ti ndoye.
Lo fa lege so a lingbi e mû ni
ti tï pëpe,
ti tï pëpe.
Zia mo ga mo mû lege ti tâ Nzapa,
so apusu e ti sara nzoni ye;
lege so aga na siriri na zo.
E bâ lakue
ndoye ti Nzapa.
2. Lege ti Nzapa asara si e ye
aita
na bê kue,
na a sara si e kue e kpengba mba
na lege kue,
na lege kue;
akete faute kue e zi bê ti e dä,
nga na bê ti e, e yeke ye azo,
zia e sara ye tongana Jéhovah,
na lege so
e ye aita.
3. E ndoye Nzapa na e sara na lo
lâ na lâ,
lâ na lâ.
Na bê ti e kue e yeke mä yanga,
e gonda lo,
e gonda lo.
Zia e fa iri ti Nzapa na azo;
si lumière aza na ndo ti tâ tënë.
Zia kua ti Nzapa agbu bê ti e kue,
so ayeke
tâ ndoye ni la.
(Bâ nga aRom. 12:10; aÉph. 4:3; 2 Pi. 1:7.)
^ ***cl l. 248-249 Ye oko alingbi ti “kangbi e pëpe na ndoye ti Nzapa”***
18, 19. (a) Kota lege ahon atanga ni kue so Jéhovah afa na ndoye ti lo teti e ayeke so wa? Ye nyen afa so lo mveni lo yeke bâ lege ni? (b) Tongana nyen Tënë ti Nzapa adë bê ti e so Jéhovah ayeke mä zo na bingo bê na ndo lo?
18 Peut-être a yeke na lege ti sambela si e mveni e bâ ndoye ti Jéhovah nzoni mingi. Bible awa e oko oko kue ti “zia ti sambela” Nzapa pëpe (1 aThessalonicien 5:17). Lo yeke mä tënë, teti a hiri lo ‘Lo so amä sambela’. (Psaume 65:3). Lo mû kungba so na mbeni zo nde pëpe, même na Molenge ti lo pëpe. Bâ kete: Wasalango dunia kue awa e ti ga ndulu na lo na yâ sambela, na mbito pëpe. Lo yeke mä tënë tongana nyen? Lo dë dengo? Sambela ti e ayeke ndu bê ti lo pëpe? Oko pëpe.
19 Jéhovah ayeke bâ mawa ti azo. E lingbi ti bâ ni na ngoi so e yeke diko ye na ndo ye so lo sala tongana lo bâ na lê ti lo pasi ti azo ti lo Israël: “Na yâ pono kue ti ala, Lo hu pono nga.” (Esaïe 63:9). Jéhovah abâ lani gi akpale ti ala ni pëpe, me lo bâ nga pasi legeoko na ala. Tâ gi atënë so Jéhovah mveni atene na awakua ti lo si afa na e ngangu ti pasi ti lo ni: “Zo so andu mo, lo ndu lê ti L’Eternel mveni.”* (Zacharie 2:8). So tâ pasi! Biani, ye so aso e aso nga Jéhovah. Tongana e bâ pasi, lo yeke bâ pasi nga.
20. Tongana e ye ti bata wango so ayeke na aRomain 12:3, sioni bibe wa a lingbi e kpe ni?
20 Tâ nzoni Chrétien ayeke mû afä ti ndoye ti Nzapa nga ti bango e na nene ni so ti sala baba wala ti pika na kate pëpe. Bazengele Paul asû na mbeti: “Na lege ti grâce so A mû na mbi, mbi tene na i oko oko kue, i bi bê ti i pëpe ti tene i yeke kota; me i bi bê ti i na lege ni, alingbi na mabe so Nzapa amû na azo oko oko kue.” (aRomain 12:3). Mbeni Bible atene: ‘Mbi tene na i oko oko kue, mbi tene, ayeke nzoni i mveni i bâ tele ti i tongana akota zo senge senge pëpe; me i bâ tele ti i tongana asenge zo alingbi na mabe so Nzapa amû na zo oko oko.’ (Mbeti ti Nzapa, Fini Mbuki, 2001). Tongaso, na ngoi so e yeke na yâ ndoye ti Babâ ti e ti yayu, zia e bi bê ti e na lege ni na e dabe ti e so a yeke pëpe na lege ti ngangu ti e mveni wala na lege ti mbeni ye so e sala si e wara ndoye ti Nzapa.—Luc 17:10.
21. Atënë ti mvene wa ti Satan a lingbi e ke ni lakue? E lingbi ti dë bê ti e na lege ti tâ tënë wa ti Nzapa?
21 Zia e oko oko kue e sala ngangu ti ke amvene kue ti Satan, nga tënë ti mvene so atene e yeke ye oko pëpe wala e kpa zo pëpe ti tene a ye e. Tongana aye so asi na mo afa na mo ti bâ tele ti mo tongana mbeni kpale so même kota ndoye ti Nzapa alingbi ti hon ndo ni pëpe, wala so anzoni kusala ti mo ahon senge senge na lê ti Lo so abâ ye kue, wala so asiokpari ti mo ayeke tâ kota mingi si kui ti Molenge ti lo so lo ye lo mingi alingbi ti kanga ndo ni pëpe, a fa na mo tâ mbeni tënë ti mvene. Ke ni na bê ti mo kue! Zia e dë lakue bê ti e na lege ti tâ tënë so ayeke na yâ atënë ti Paul so lo sû na gbe ti yingo: “Mbi hinga biani, fade kui, wala fini, wala a-ange, wala akozo-gere-ti-komande, wala ye ti fadeso, wala ye so ayeke ga, wala angangu, wala yongo ni na nduzu, wala yongo ni na gbe ti sese, wala mbeni ye nde so A créé awe, alingbi kangbi e pëpe na ndoye ti Nzapa so ayeke na yâ Christ Jésus Seigneur ti e.”—aRomain 8:38, 39.
^ par. 19 Na yâ versê so, ambeni zo so akiri peko ti Bible na ayanga nde atene ti ala so zo so andu lê ti azo ti Nzapa, lo yeke ndu tâ gi lê ti lo mveni wala ti Israël, me ti Nzapa pëpe. A yeke ambeni wasungo peko ti mbeti ti giriri si ayôro tënë so dä, teti ala bâ so tënë ni ane Nzapa pëpe, na tongaso ala gbian ni. Na salango tongaso, ala fa pëpe tongana nyen Jéhovah ayeke bâ mawa ti azo mingi.
^ ***cl l. 249 Ye oko alingbi ti “kangbi e pëpe na ndoye ti Nzapa”***
Atënë ti gbu li dä
Psaume 139:1-24 Tongana nyen atënë ti David so lo sû na gbe ti yingo afa so Jéhovah ayeke bi bê mbilimbili na e oko oko kue?
Esaïe 43:3, 4, 10-13 Jéhovah ayeke bâ aTémoin ti lo tongana nyen? Tongana nyen lo yeke fa atënë ti bê ti lo na lege ti akusala?
A-Romain 5:6-8 Ngbanga ti nyen e lingbi ti hinga biani so siokpari ti e akanga lege na Jéhovah pëpe ti ye e na ti sala nzoni na e?
Jude 17-25 Tongana nyen e lingbi ti ngbâ na yâ ndoye ti Nzapa, nga angangu wa aye ti kanga lege na e ti sala tongaso?
^ ***bi7 l. 502 Atënë ti Mbeti ti Nzapa ti sara na lisoro***
D. A lingbi aChrétien amû tere gi na popo ti ala
Ala mû tere gi “na yâ ti Seigneur.” 1aC 7:39; De 7:3, 4; Né 13:26
^ ***sn bia 73 Ndoye zo ngangu mingi***
Bia 73
Ndoye zo ngangu mingi
1. Tâ ndoye ayeke ye so
alondo gi na gbe ti bê;
ayeke mû lege na e
ti bâ mawa ti mba.
Lege ayeke zi ti fa
ndoye so e yeke na ni,
na sarango nzoni na zo,
na fango tâ ndoye.
E kpe ndoye ti yanga,
e mû na zo ye so atia lo,
na zia a bâ nzoni bê
na yâ ti ye ti e kue.
E ne mingi azo na bê;
nzoni ti ala, e ye ni.
E mû pardon na aita.
E ngbâ be-ta-zo lakue, na dutingo beoko.
2. Âdu e ye azo nzoni,
e yeke zia ngonzo ayo;
ndani la e zia bê ti e
na aita ti e.
E gi ti ngbâ tâ kamarade;
e yeke ne amba ti e.
E bungbi tere na tâ ngia,
ti kiri ti kpengba.
Lakue e sara afaute;
mbeni tënë ayeke son bê.
Zia e fa tâ ndoye kue
na azo so Jah aye.
Ti duti na nzoni songo,
asara si zo aye e.
Zia a hinga mo na ndoye.
Mû gonda na Jéhovah, mû tapande ti Nzapa.
(Bâ nga 1 Pi. 2:17; 3:8; 4:8; 1 Jean 3:11.)
^ ***sn bia 60 Fade lo mû ngangu na mo***
Bia 60
Fade lo mû ngangu na mo
1. Teti nyen Jah aga na tâ tënë na mo,
na lo iri mo na yâ ti lumière?
A yeke so, lani, lo bâ so tâ mo ye
ti gi lo na ti sara nzoni ye.
Mo mû yanga ti sara gi na lo.
Ni la lo ngbâ ti kpengba mo lakue.
(Li ti bia)
2. Nzapa amû Jésus ti kui ndali ti mo
teti biani lo ye nzoni ti mo.
Lo sara ni biani na bê ti lo wani,
ni la lo yeke mû na mo ngangu.
Lo dabe na ndoye, mabe ti mo;
lo yeke bata azo ti lo kue.
(LI TI BIA)
So lo vo mo na mênë ti Christ, mo ga ti lo.
Lo yeke kpengba mo, lo mû ngangu na mo.
Ande lo fa lege na mo na lo bata mo.
Lo yeke kpengba mo, lo mû ngangu na mo
(Bâ nga aRom. 8:32; 14:8, 9; aHéb. 6:10; 1 Pi. 2:9.)
^ ***sn bia 56 Ô mä sambela ti mbi***
Bia 56
Ô mä sambela ti mbi
(Psaume 54)
1. Babâ Nzapa, ô mä bia ti mbi.
Nzapa ti mbi, mbi yeke ti mo.
Iri ti mo ayeke kota.
(Li ti bia)
2. Merci, Nzapa, teti lango so,
teti fini nga lege ti mo.
Ye so amû ngia na bê ti mbi.
(Li ti bia)
3. Mbi ye mingi tâ mbilimbili!
Zia si mbi hon na yâ ti lumière.
Ti gbu ngangu, kpengba mbi Nzapa.
(LI TI BIA)
Jéhovah Nzapa, zia mo mä mbi.
(Bâ nga Ex. 22:27; Ps. 106:4; Jacq. 5:11.)
^ ***cl l. 250-254 “Nzapa ti e ayeke na be-nzoni”***
1, 2. (a) Mama ayeke sala ka nyen tongana molenge ti lo atoto? (b) Tënë ti bê wa ayeke même kota mingi ahon be-nzoni ti mama?
NA BÊ ti bï, mbeni bébé atoto. Hio, mama ni azingo. Ngbele ye so lo dü lo, mama ni ayeke lango mingi pëpe. Lo manda ti hinga yâ ti atoto ti molenge ti lo. Ni la, lo lingbi ti fa wala toto ti molenge ni ayeke ti tene a mû na lo me, a yô lo, wala a sala ambeni ye nde na lo. Me atâa ye wa molenge ni ahunda, mama ni ayeke mû ni na lo, ngbanga ti so ndoye ti lo teti molenge ti lo asala si lo lingbi ti zia lo gi tongaso pëpe.
2 Be-nzoni ti mama na mbage ti molenge ti yâ ti lo ayeke mbeni tënë ti bê so ayeke kota ahon atanga ni kue na yâ azo. Ye oko, mbeni tënë ti bê ayeke dä so ayeke kota ahon ni: a yeke be-nzoni ti Jéhovah, Nzapa ti e. Fade gingo ti hinga nda ti pendere lengo so ayeke mû maboko na e ti ga ndulu ndulu na Jéhovah. Tongaso, zia e bâ ye so be-nzoni ayeke, nga tongana nyen Jéhovah ayeke fa ni na gigi.
Be-nzoni ayeke nyen?
3. Nda ti tënë na yanga ti Hébreu so a kiri pekoni na “sala be-nzoni” wala “bâ mawa” ayeke nyen?
3 Na yâ Bible, kota kamba ayeke na popo ti be-nzoni na bango mawa. Gbâ ti atënë na yanga ti Hébreu na ti Grec akiri pekoni na nzobe. Na tapande, bâ tënë ti Hébreu ra·chamʹ, so fani mingi a kiri pekoni na “sala be-nzoni” wala “bâ mawa”. Mbeni bakari atene so tënë ra·chamʹ “aye ti sala tënë ti mbeni bibe ti salango ye ti nzoni mingi na zo, tongana ti so e yeke duti na ni na bango wokongo wala pasi ti azo so e ye tënë ti ala wala so ahunda mungo maboko ti e.” Tënë ti yanga ti Hébreu so, so Jéhovah asala na kusala na tele ti lo mveni, ague nga oko na tënë so a kiri pekoni na “yâ” ti mama, so amû lege ti fa na “ndoye ti mbeni mama”.*—Exode 33:19; Jérémie 33:26.
4, 5. Tongana nyen Bible amû bibe so mama ayeke na ni ndali ti molenge ti lo ti fa na e ye na ndo be-nzoni ti Jéhovah?
4 Bible asala kusala na bibe so mbeni mama ayeke na ni teti bébé ti lo ti fa na e ye so be-nzoni ti Jéhovah aye ti tene. Esaïe 49:15 atene: “Wali alingbi girisa molenge ti lo so anyon me ti lo? si lo sala be-nzoni [ra·chamʹ ] pëpe na molenge ti yâ ti lo. Oui, ala lingbi girisa, me fade Mbi girisa mo lâ oko pëpe.” Pendere tënë so agboto lê na ndo kota ti be-nzoni ti Jéhovah teti azo ti lo. Tongana nyen?
5 A yeke ngangu ti bâ mbeni mama na girisango ti mû me wala ti bata molenge ti lo. Teti biani, molenge ayeke na ngangu pëpe; bï na lâ lo yeke na bezoin ti ndoye ti mama ti lo, nga ti tene lo bi lê na mbage ti lo. Me, mawa ni ayeke so, ambeni mama ayeke sala tongaso pëpe, na mbilimbili na “lâ ti nda ni” so “azo andoye asongo” ti ala pëpe (2 Timothée 3:1, 3). Me ti Jéhovah, lo tene: “Fade Mbi girisa mo lâ oko pëpe.” Be-nzoni so Jéhovah ayeke na ni teti awakua ti lo ayeke ngbâ lakue. A yeke tâ ngangu mingi ahon kota ndoye so zo alingbi ti fa ni: be-nzoni so mama ayeke na ni teti kete molenge ti lo. Ni la, a yeke ye ti dongo bê pëpe so na ndo Esaïe 49:15 mbeni zo atene: “A yeke oko ti angangu tënë ti bê ti Nzapa so afa ndoye ti lo, na peut-être so ahon atanga ni kue na yâ Testament ti Giriri.”
6. Bango ndo wa azo mingi, so ayeke mbilimbili-kue pëpe, ayeke na ni na ndo be-nzoni? Me Jéhovah adë bê ti e na ndo ye wa?
6 Be-nzoni ayeke mbeni fä ti wokongo? Mingi ti azo so ayeke mbilimbili-kue pëpe ayeke bâ ni tongaso. Na tapande, Sénèque, mbeni wandara ti Rome na ngoi ti Jésus nga mbeni zo so ahinga mbeti mingi, atene so “bango mawa ayeke mbeni wokongo.” Sénèque ayeda lani na tënë ti ndara so awa zo ti duti kpô, nga si tënë andu bê ti lo oko pëpe. Lo tene nga so zo ti ndara alingbi ti mû maboko na ala so ayeke na yâ ti kpale, me a lingbi lo bâ mawa ti ala pëpe, teti alingbi ti sala si lo duti kpô pëpe. Bingo bê gi na ndo ye ti zo mveni so akanga lege kue na be-nzoni so a fa ni na bê kue. Me Jéhovah ayeke ti lo tâ nde mingi! Na yâ Tënë ti lo, Jéhovah adë bê ti e so lo ‘si na be-ti-ndoye na be-nzoni.’ (Jacques 5:11). Tongana ti so e yeke bâ ande, be-nzoni ayeke pëpe mbeni wokongo, me mbeni ngangu lengo so ayeke kota ye mingi. Zia e bâ tongana nyen Jéhovah, tongana mbeni babâ ti ndoye, ayeke fa ni na gigi.
Jéhovah afa lani be-nzoni na mbeni mara
7, 8. Na lege wa amolenge ti Israël abâ lani pasi na Egypte ti giriri? Jéhovah asala lani nyen na gbele pasi ti ala ni?
7 A yeke bâ polele be-nzoni ti Jéhovah na yâ ye so lo sala lani na mara ti Israël. Dabe mo so na ngoi so amolenge ti Israël kutu mingi aduti ngbâa na Egypte giriri, a sala pasi na ala kâ mingi. Azo ti Egypte “[a]sala si bê ti ala asui na lege ti kusala ngangu ti potopoto na ti brique”. (Exode 1:11, 14). Na yâ vundu ti ala, amolenge ti Israël atoto na Jéhovah ti mû maboko na ala. Nzapa ti be-nzoni asala lani nyen?
8 Ye ni andu bê ti Jéhovah. Lo tene: “Biani, Mbi bâ ye ti vundu ti azo ti Mbi so ayeke na Egypte, na Mbi mä toto ti ala tënë ti acapita ti ala; teti Mbi hinga pono ti ala.” (Exode 3:7). Jéhovah alingbi lani ti bâ gi na lê pasi ti azo ti lo wala ti mä gi na mê toto ti ala senge tongaso pëpe. Tongana ti so e bâ na chapitre 24 awe, Jéhovah ayeke Nzapa so ayeke zia tele ti lo na place ti azo. Lengo so ague oko na be-nzoni. Me Jéhovah abâ gi mawa ti azo ti lo pëpe; lo ye nga lani ti sala ye ndali ti ala. Esaïe 63:9 atene: “Lo ton ala na lege ti ndoye ti Lo na be-nzoni ti Lo.” Na lege ti ‘ngangu maboko’, Jéhovah azi amolenge ti Israël na tïtî Egypte (Deutéronome 4:34). Na pekoni, lo mû kobe na ala na lege ti ye ti kpene, na lo gue na ala na mbeni kodoro so alë mingi, kodoro so ayeke ga ande ti ala.
^ par. 3 Bâ, na Psaume 103:13, tënë ra·chamʹ na yanga ti Hébreu aye ti sala tënë ti be-nzoni, wala bango mawa, ti mbeni babâ na mbage ti amolenge ti lo.
^ ***bi7 l. 502 Atënë ti Mbeti ti Nzapa ti sara na lisoro***
E. Bible ake tënë ti mungo wali mingi
Kozoni, koli ayeke gi na wali oko. Ge 2:18, 22-25
Jésus akiri na ndia so ndali ti aChrétien. Mt 19:3-9
Akozo Chrétien amû wali mingi pëpe. 1aC 7:2, 12-16; aÉp 5:28-31
^ ***sn bia 121 E wa tere na popo ti e***
Bia 121
E wa tere na popo ti e
1. Na ngoi so e wa tere ti e
ti sara gi na Jéhovah,
ndoye ti e ayeke kono;
e kue e duti beoko.
Ndoye ti e, azo ti Nzapa,
amû lege ti gbu ngangu.
Nga congrégation ti e aga
ndo so e bata tere dä.
2. Ti sara tënë na tâ ngoi ni
ayeke ye so adë bê!
E mä ni na yanga ti azo
so angbâ be-ta-zo na Jah.
E yeke na ngia ti sara kua
na azo so aku Royaume!
E gi ti mû ngangu na amba,
ti yô nengo kungba ti mba.
3. So e bâ so kota lâ ti Jah
apusu tâ nduru mingi,
e yeke na bezoin ti bungbi,
ti ngbâ ti tambela nzoni.
Beoko na azo ti Nzapa,
e ye ti ngbâ ti voro lo.
Tongaso, e wa tere ti e
ti ngbâ ti duti be-ta-zo.
(Bâ nga Luc 22:32; Kus. 14:21, 22; aGal. 6:2; 1 aThes. 5:14.)
^ ***sn bia 96 Gingo azo so alingbi***
Bia 96
Gingo azo so alingbi
1. Jésus afa lani tënë ti Royaume,
lo fa nga kode ni na e:
‘Na ndo kue, ala gi ngangu azo kue
so aye tâ aye ti yingo.
Ala zia na azo kue so alingbi
siriri na barango ala.
A yeke nzoni ala hon,
tongana azo ni ake ti mä ala.’
2. Zo so ayamba e lo yamba nga Christ.
Fade Jah azi bê ti lo.
Zo so aye fini ti lakue lakue,
lo nga lo yeke sara kua so.
Âdu ti aye so e yeke tene,
fade Nzapa afa ni na e.
Ti kiri tënë na azo tâ nzoni
ayeke gboto anzoni zo.
(Bâ nga Kus. 13:48; 16:14; aCol. 4:6.)
^ ***sn bia 13 Mbeni sambela ti singila***
Bia 13
Mbeni sambela ti singila
(Psaume 95:2)
1. E sepela mo Jéhovah Nzapa,
e yä go ti e kue na mo, ô Gbia.
E voro mo, Wamango sambela,
e ga na mo Jah si mo bata e.
Afaute ti e afa so e woko;
e ye biani si mo pardone e.
Bâ so na mênë ti Christ mo vo e.
Ni la, e ye si mo fa ye na e.
2. Ngia na azo so aga na mo, Jah,
na yâ ti lumière ti mo, ô Nzapa!
Bible asara si e hinga mo.
E ye ti ngbâ na yâ ti da ti mo.
Ngangu ti mo apika bê biani,
amû na e kue ngangu ti luti.
Jéhovah, e gonda Royaume ti mo,
teti a yeke ngbâ lakue lakue.
3. Ô Nzapa, zia si ngia ti e amaï
si azo avoro mo na ndo kue.
Ande Royaume ti mo ayeke si
ti zi kobela, vundu, kuâ, toto.
Fade Jésus azi sioni ye kue;
fade dunia adekongo na ngia.
E yeke he ande bia so na ngia:
“Gonda Jéhovah, Gbia ti e ti gloire!”
(Bâ nga Ps. 65:2, 4, 11; aPhil. 4:6.)
^ ***cl l. 254-257 “Nzapa ti e ayeke na be-nzoni”***
9, 10. (a) Na peko ti so ala lï na Sese ti Zendo, ngbanga ti nyen Jéhovah azi amolenge ti Israël lege mingi na tïtî awato ti ala? (b) Na lâ ti Jephté, Jéhovah azi amolenge ti Israël na gbe ti pasi wa? Nyen la apusu lo lani ti sala tongaso?
9 Be-nzoni ti Jéhovah angbâ gi ge pëpe. Tongana ala lï na yâ Sese ti Zendo awe, Israël akiri abâ pasi ngbanga ti so fani mingi lo ngbâ be-ta-zo pëpe. Me tongana li ti azo ni aga dä, ala toto na Jéhovah, na lo zi ala. Lo sala tongaso lege mingi. Senge pëpe, ngbanga ti so “Lo yeke na be-nzoni teti azo ti Lo”.—2 Chronique 36:15; aJuge 2:11-16.
10 Bâ ye so asi ândö na lâ ti Jephté. Amolenge ti Israël akiri avoro anzapa ti wataka, ndali ni Jéhovah azia si azo ti Ammon asala pasi na ala teti angu 18. Na nda ni, amolenge ti Israël agbian bê ti ala. Bible atene: “Ala lungula anzapa ti awande na popo ti ala, ala sala na L’Eternel; na âme ti Lo ayeke na vundu teti vundu ti azo ti Israël.” (aJuge 10:6-16). Gi na ngoi so azo ti lo afa tâ gbiango bê, Jéhovah ake ti bâ gi ala na lê na yâ pasi. Tongaso, Nzapa ti be-nzoni amû ngangu na Jephté ti zi amolenge ti Israël na tïtî awato ti ala.—aJuge 11:30-33.
11. Na lege ti aye so Jéhovah asala lani na amolenge ti Israël, e manda nyen na ndo be-nzoni?
11 Ye so Jéhovah asala lani na mara ti Israël afa nyen na e na ndo be-nzoni? Kozoni kue, e bâ so be-nzoni ayeke gi senge hingango pasi ti azo pëpe. Dabe mo na tapande ti mama so be-nzoni apusu lo ti sala ye ndali ti toto ti molenge ti lo. Legeoko nga, Jéhovah akanga mê ti lo pëpe na dengo kongo ti azo ti lo. Be-nzoni ti lo apusu lo ti zi pasi ti ala. Na ndo ni, salango ye ti Jéhovah na mbage ti amolenge ti Israël afa na e so be-nzoni ayeke mbeni wokongo oko pëpe, teti a pusu lo ti londo ti sala mbeni ye ngangu ndali ti azo ti lo. Me Jéhovah afa be-nzoni gi na awakua ti lo tongana mbeni bungbi?
Be-nzoni ti Jéhovah teti azo oko oko kue
12. Tongana nyen Ndia ti Moïse afa be-nzoni ti Jéhovah teti azo oko oko kue?
12 Ndia so Nzapa amû na mara ti Israël afa so lo yeke na be-nzoni teti azo oko oko kue. Bâ na tapande bingo bê ti lo teti azo ti mawa. Jéhovah ahinga so ye so zo aku pëpe alingbi ti si, so alingbi ti sala si mbeni zo ti Israël atï na yâ nzinga. Tongaso, a lingbi a sala ye na azo ti mawa tongana nyen? Jéhovah akomande na amolenge ti Israël na ngangu: “A lingbi mo sala si bê ti mo akpengba pëpe na lege ti kanga maboko ti mo ti gbanzi ye na ita ti mo so ayeke wanzinga; a lingbi mo mû ye na lo biani, na vundu asala bê ti mo pëpe tongana mo mû ye na lo; teti na lege so fade L’Eternel Nzapa ti mo ahiri tënë nzoni na ndo mo.” (Deutéronome 15:7, 10). Na pekoni, Jéhovah akomande na amolenge ti Israël ti ko alê ti kobe kue ti yaka ti ala pëpe, wala ti ro atanga ni so angbâ so pëpe. A yeke ti azo ti mawa (Lévitique 23:22; Ruth 2:2-7). Tongana mara ni abata ndia so, so asala nzoni na zo, na mbage ti azo ti mawa so ayeke na popo ti ala, azo ti mawa ayeke gue ti hiri kobe pëpe. So tâ fango na gigi be-nzoni ti Jéhovah la pëpe?
13, 14. (a) Tongana nyen atënë ti David afa na e so Jéhovah ayeke bi bê mingi na ndo e oko oko kue? (b) Tapande wa e lingbi ti mû ti fa so Jéhovah ayeke ndulu na ala so “bê ti ala afâ” wala so “yingo ti ala ayeke na vundu”?
13 Laso nga, Nzapa ti e ti ndoye ayeke bi bê ti lo mingi na ndo e oko oko kue. Zia e hinga so lo yeke bi bê biani na apasi kue so e yeke bâ. Wasungo psaume David atene: “Lê ti L’Eternel ayeke na ndo azo ti mbilimbili, na mê ti Lo ayeke mä toto ti ala. L’Eternel ayeke ndulu na azo so bê ti ala afâ awe, na Lo sö ala so yingo ti ala ayeke na vundu.” (Psaume 34:16, 19). Na ndo azo so a sala tënë ti ala na yâ versê so, mbeni zo atene so ‘ala yeke azo so bê ti ala nga na yingo ti ala ayeke na vundu ndali ti siokpari, ala bâ tele ti ala, ala yeke ye oko pëpe, nga so ala yeke na kite na ndo nzoni ti ala mveni.’ Azo tongaso alingbi ti tene na bê ti ala so Jéhovah ayeke yongoro na ala, na so ala ne na lê ti lo oko pëpe, si lo lingbi bi bê na ala. Me a yeke tongaso pëpe. Atënë ti David afa na e so Jéhovah ayeke zia pëpe ala so ‘abâ tele ti ala, ala yeke ye oko pëpe’. Nzapa ti e ti be-nzoni ahinga so na amara ti angoi tongaso, e yeke na bezoin ti lo mingi ahon ti kozo, na lo yeke ndulu na e.
14 Bâ mbeni tapande ni. Tongana lo bâ so molenge ti lo ti ngu use ayeke na mbeni kota kobela so asala si lo hu nzoni pëpe, mbeni mama akpe na lo hio na hôpital. Na peko ti so docteur ni abâ molenge ni, lo tene na mama ni so a lingbi a gbanzi lo na bï ni so. Mama ni alango lani na ndo wa? Na ndo ti mbeni ye ti duti tâ gi na tele ti gbogbo ti molenge ni! Tele ti kete molenge ti lo aso, na a lingbi lo ngbâ na tele ti lo. Biani, e lingbi ti ku ti tene Babâ ti e ti yayu asala ye ahon so, teti a sala e na image ti lo (Genèse 1:26). Apendere tënë ti Psaume 34:19 afa na e so tongana “bê ti [e] afâ”, wala “yingo ti [e] ayeke na vundu”, Jéhovah, tongana mbeni babâ ti ndoye, “ayeke ndulu” na e, lo bâ mawa ti e, na lo ye ti mû maboko na e.
15. Na alege wa Jéhovah ayeke mû maboko na e oko oko kue?
15 Tongaso, tongana nyen Jéhovah ayeke mû maboko na e oko oko kue? Lo yeke zi lakue pëpe aye so ayeke na gunda ti pasi ti e, me lo leke aye mingi ndali ti azo so atoto na lo ti wara mungo maboko. Tënë ti lo, Bible, amû anzoni wango so alingbi ti sala si aye ni aga nde mingi. Na yâ ti kongregation, Jéhovah asala si azo so amû li ni, so alingbi kue na lege ti yingo, amû maboko na amba ti ala wamabe. Akoli so ayeke sala kue ti fa na gigi be-nzoni ti Jéhovah (Jacques 5:14, 15). Teti so lo yeke ‘Lo so amä sambela,’ lo mû “Yingo Vulu na ala so ahunda Lo”. (Psaume 65:3; Luc 11:13). Yingo so alingbi ti mû na e “kota ngangu” ti kanga bê ngbii asi na ngoi so Royaume ti Nzapa azi akpale kue so aga na vundu (2 aCorinthien 4:7). E yeke kiri singila ndali ti aye so kue pëpe? Zia e girisa pëpe so ala yeke afä ti be-nzoni ti Jéhovah.
16. Tapande so ayeke kota ahon atapande kue ti be-nzoni ti Jéhovah ayeke so wa? A ndu e oko oko kue tongana nyen?
16 Biani, kota tapande ahon atapande kue ti be-nzoni ti Jéhovah ayeke mungo Zo so lo ye lo mingi tongana mbeni kota ngele teti e. A yeke na ndoye si lo mû sandaga so, na azi lege na salut. Girisa pëpe, kota ngele so andu tâ e mveni. A yeke senge pëpe si Zacharie, babâ ti Jean Wabatizengo zo, atene lani so sandaga so afa atene “Nzapa ti e ayeke na be-nzoni”.—Luc 1:78.
^ ***bi7 l. 502 Atënë ti Mbeti ti Nzapa ti sara na lisoro***
A. Mênë ayeke nzoni-kue, a lingbi zo amû ni pëpe
Nzapa atene na Noé so mênë ayeke nzoni-kue, a yeke fini. Ge 9:4, 16
Ndia ti Moïse ake ti tene zo ate mênë. Lé 17:14; 7:26, 27
A tene nga na aChrétien ti ke mênë. Kus 15:28, 29; 21:25
^ ***sn bia 36 “Ye so Nzapa abungbi ni”***
Bia 36
“Ye so Nzapa abungbi ni”
1. Tâ na nengo tere,
ala fâ seleka.
Jah na azo si amä
debango yanga so.
nga ala ye ti bata
zendo so ala mû.
(Li ti bia)
2. Ala gi ti wara
tufa ti Jéhovah,
Lo zê ti ye wali so
na lê ti Jéhovah.
Lo zê ti ye koli so
na lê ti Jéhovah.
(LI TI BIA)
‘Zia zo akangbi pëpe
ye so Jah abungbi.’
(Bâ nga Gen. 2:24; Zo-ti. 4:12; aÉph. 5:22-33.)
^ ***sn bia 25 Ye so a hinga na adisciple***
Bia 25
Ye so a hinga na adisciple
1. Ndia so e kue e yeke bata,
so a hinga na aChrétien,
ayeke ndia ti gbia ti nduzu,
so ti tene ndoye ti Christ.
Bâ ndoye so lani Christ afa:
lo kui ndali ti azo kue.
Lo zia na e tâ nzoni tapande,
si e mû gi peko ti lo.
2. Tâ ndoye so angbâ gi lakue
ayeke mû ngangu na zo.
Ti ndoye zo ayeke kuda
so a lingbi e futa ni.
E bâ biani ndoye so laso
gi na mbage ti aita.
Kamba so la si atingbi e kue;
zia e fa ndoye so lakue.
(Bâ nga aRom. 13:8; 1 aCor. 13:8; Jacq. 2:8; 1 Jean 4:10, 11.)


text:
90: Jésus na wali ti kodoro ti Samarie
JÉSUS aluti na tere ti mbeni dungu na sese ti Samarie ti wu tere ti lo. Adisciple ti lo ague na yâ ti mbeni kodoro ti vo kobe. Wali so Jésus ayeke sara tënë na lo so aga ti gboto ngu. Lo tene na wali ni: ‘Mû na mbi ngu mbi nyon.’
Wali ni agi li ti lo na tënë ti Jésus so gbä. Ngbanga ti nyen? Ngbanga ti so Jésus ayeke Juif, na wali so ayeke zo ti Samarie. Mingi ti aJuif aye azo ti Samarie pëpe, ala ye même nga ti sara tënë na ala pëpe. Me Jésus aye ti lo azo ti amara kue. Tongaso lo tene: ‘Tongana mo hinga fade zo so ayeke hunda na mo ngu so, ka mo yeke hunda na lo ti mû na mo ngu so amû fini.’
Wali ni atene: ‘Seigneur, dungu ni alï mingi, mo yeke nga même na mbeni rambaï ti gboto na ni pëpe. Tongaso mo yeke wara ngu so amû fini so na ndo wa?’
Jésus akiri tënë, lo tene: ‘Tongana mo nyon ngu ti dungo so, nzara ti ngu ayeke kiri ti sara mo. Me ngu so mbi yeke mû na zo ayeke sara si zo angbâ na fini lakue lakue.’
Wali ni atene: ‘Mû na mbi ngu so, Seigneur! Tongaso si nzara ti ngu agbu mbi mbeni pëpe, na mbi kiri ge mbeni pëpe.’
Wali ni abâ ti lo atene Jésus ayeke sara tënë ti senge ngu. Me Jésus ayeke sara ti lo tënë ti tâ tënë na ndo ti Nzapa nga na royaume ti lo. Tâ tënë so ayeke tongana ngu so amû fini. A lingbi ti mû fini ti lakue lakue na zo.
Jésus atene fadeso na wali ni, lo tene: ‘Gue, mo iri koli ti mo ala ga.’
Wali ni atene na lo: ‘Mbi yeke na koli pëpe.’
Jésus atene na lo: ‘Mo kiri tënë nzoni. Ândö mo yeke na akoli oku, na koli so mo na lo ayeke duti fadeso ayeke koli ti mo pëpe.’
Bê ti wali ni adö, ngbanga ti so atënë so kue ayeke tâ tënë. Me Jésus ahinga aye so kue tongana nyen? A yeke ngbanga ti so lo yeke Lo so Nzapa atokua lo, na Nzapa la afa na lo aye so kue. Na ngoi ni so, adisciple ti Jésus akiri. Li ti ala akpe kue ti bâ Jésus na sarango tënë na mbeni wali ti kodoro ti Samarie.
Aye so kue afa nyen na e? A fa so Jésus asara nzoni na azo ti amara kue. A lingbi e sara nga tongaso. A lingbi e tene pëpe so ambeni zo ayeke sioni ngbanga ti so mara ti ala ayeke nde. Jésus aye si azo kue ahinga tâ tënë so ague na zo na fini ti lakue lakue. A lingbi e nga kue e mû maboko na azo ti hinga tâ tënë.
Jean 4:5-43; 17:3.
Ahundango tënë
- Ngbanga ti nyen Jésus aluti na tere ti mbeni dungu na sese ti Samarie? Tënë ti nyen lo yeke tene na mbeni wali kâ?
- Ngbanga ti nyen bê ti wali ni adö? Jésus atene nyen na lo? Lo tene tongaso ngbanga ti nyen?
- Tongana Jésus asara tënë ti ngu na lo, wali ni apensé ti lo na ngu wa? Me Jésus ayeke sara ti lo tënë ti ngu wa?
- Ngbanga ti nyen bê ti wali ni adö na aye kue so Jésus ahinga na ndo ti lo? Jésus ahinga atënë so kue tongana nyen?
- E lingbi ti manda nyen na ndo ti mbaï ti wali so?
Ambeni hundango tënë
- Diko Jean 4:5-43.
Na tapande ti Jésus, a lingbi e duti na bango ndo wa na mbage ti azo so mara ti ala wala ndo so ala londo dä ayeke nde na ti e? (Jean 4:9; 1 aCor. 9:22; 1 Tim. 2:3, 4; Tite 2:11).
Aye ti nzoni wa ala so aga adisciple ti Jésus ayeke wara na lege ti yingo? (Jean 4:14; Es. 58:11; 2 aCor. 4:16).
Tongana nyen e lingbi ti fa bê ti kiri singila tongana ti wali ti Samarie so aduti nduru ti kangbi na amba ti lo ye so lo manda? (Jean 4:7, 28; Mat. 6:33; Luc 10:40-42).


text:
77: Ala yeke kuku na gbele yanda pëpe
MO DABE ti mo na amaseka-koli ota so? Ala yeke azo wa? Ala yeke amba ti Daniel so ake lani ti te kobe so ayeke sioni ndali ti ala. Azo ti Babylone airi ala Sadrac, Mésac na Abed-Nego. Bâ ala fadeso. Ala ke ti kuku na gbele kota yanda tongana azo kue. Ngbanga ti nyen? Zia e bâ nda ni.
Mo dabe ti mo na andia so Jéhovah azia na mbeti so a iri ni aKomandema Bale-oko? Kozo komandema ni atene: ‘Mo voro mbeni nzapa nde pëpe, gi mbi oko.’ Amaseka-koli ota so ayeke sara ye alingbi na komandema so, atâa so a yeke kete ye pëpe ti sara tongaso.
Nébucadnezzar, gbia ti Babylone, airi akota zo mingi ti ga ti voro yanda so lo leke. Lo tene na ala, lo tene: ‘Tongana ala mä toto ti trompette, ti harpe na ti ambeni ye ti mozoko nde nde, ala kuku na sese na ala sambela yanda ti lor so. Zo kue so akuku pëpe na lo sambela yanda ni pëpe, fade a yeke mû lo na lê ni lê ti bi lo na yâ ti four ti wâ so agbi ngangu.’
Tongana Nébucadnezzar amä so Sadrac, Mésac na Abed-Nego ake ti sambela yanda ni, ngonzo agbu lo ngangu. Lo tene a ga na ala na lo. Lo kiri lo hunda na ala ti sambela yanda ni. Me amaseka-koli so azia bê ti ala na Jéhovah, na ala tene na Nébucadnezzar: ‘Nzapa ti e so e voro lo alingbi ti sö e. Même tongana lo sö e pëpe, e yeke kuku na gbele yanda ti lor ti mo ni pëpe.’
Tongana Nébucadnezzar amä tënë so, ngonzo akiri agbu lo ahon ndo ni. Mbeni four ti wâ ayo na lo pëpe. Tongaso lo tene: ‘Ala kiri azia wâ dä ahon ti kozoni lege mbasambala!’ Na pekoni, lo hunda na ambeni ngangu turugu ti lo ti gbe amaseka-koli ota so na kamba na ti bi ala na yâ ti four ti wâ so. Wâ ti four ni agbi ngangu mingi si a fâ angangu turugu so. Me ti amaseka-koli ota so a bi ala na lê ti wâ so, ye wa asi na ala?
Gbia Nébucadnezzar abâ ndo na yâ ti four ni, na mbeto asara lo mingi. Lo hunda, lo tene: ‘E kanga fade akoli ota na e bi ala na yâ ti four ti wâ so pëpe?’
Awakua ti lo akiri tënë, ala tene: ‘En, e kanga ala ota fade.’
Gbia ni atene: ‘Me mbi bâ azo osio ayeke tambela na yâ ti wâ ni. Kamba oko ayeke na tere ti ala pëpe, na wâ ni agbi nga ala pëpe. Osio zo ni so akpa mbeni nzapa.’ Gbia ni ague nduru na yanga ti four ni na lo dekongo, lo tene: ‘Sadrac, Mésac na Abed-Nego, awakua ti Nzapa ti Nduzu Ahon Kue, ala sigigi!’
Tongana ala sigigi awe, azo ni kue abâ so wâ agbi ala oko pëpe. Tongaso, gbia ni atene: ‘Zia azo kue agonda Nzapa ti Sadrac, ti Mésac na ti Abed-Nego! Lo tokua ange ti lo ti bata ala na fini teti so ala yeke kuku pëpe na gbele mbeni yanda ti voro ni, me ala yeke voro gi Nzapa ti ala oko.’
Amaseka-koli so azia na e tâ mbeni nzoni tapande ti dutingo be-ta-zo na Jéhovah.
Exode 20:3; Daniel 3:1-30.
Ahundango tënë
- Nébucadnezzar, gbia ti Babylone, atene na azo ti sara nyen?
- Ngbanga ti nyen Sadrac, Mésac na Abed-Négo ake ti voro yanda ti lor ni?
- Tongana Nébucadnezzar akiri amû lege na aHébreu ota so ti voro yanda ni, aHébreu so afa tongana nyen so ala zia bê ti ala kue na Jéhovah?
- Nébucadnezzar ahunda na azo ti lo ti sara nyen na Sadrac, Mésac nga na Abed-Négo?
- Tongana Nébucadnezzar abi lê ti lo na yâ ti four ti wâ ni, lo bâ nyen?
- Ngbanga ti nyen gbia ni agonda Nzapa ti Sadrac, ti Mésac na ti Abed-Négo? Amaseka so azia tapande wa na e?
Ambeni hundango tënë
- Diko Daniel 3:1-30.
Sarango ye wa ti amaseka Hébreu ota so a lingbi awakua ti Nzapa kue amû pekoni tongana ala tingbi na atara so andu dutingo be-ta-zo ti ala na Nzapa? (Dan. 3:17, 18; Mat. 10:28; aRom. 14:7, 8).
Kota ye wa Jéhovah Nzapa afa na Nébucadnezzar ti tene lo manda ye dä? (Dan. 3:28, 29; 4:34, 35).


text:
11: Kozo kongo
MO HINGA kozo ye so Noé asara tongana lo na sewa ti lo asigigi na yâ ti arche ni? Lo mû sandaga wala matabisi na Nzapa. Bâ lo na sarango tongaso na lê ti foto so. Noé amû sandaga ti anyama na Nzapa ti mû merci na lo ndali ti so lo sö fini ti lo na ti sewa ti lo na yâ ti Kota Moa.
Ti mo, bê ti Jéhovah anzere na sandaga so Noé amû na lo? En, bê ti lo anzere. Ni la, lo mû yanga na Noé so lo yeke futi sese mbeni pëpe na lege ti mbeni kota moa.
Kete na pekoni, sese ni kue ahule, na Noé na sewa ti lo akomanse mbeni fini nde na gigi ti arche ni. Nzapa airi tënë nzoni na ndo ti ala, lo tene: ‘Ala dü amolenge mingi! Ala wu mingi juska ala si singo na lê ti sese kue!’
Me na pekoni, tongana azo amä tënë ti Kota Moa, mbeto ti tene mara ti ye tongaso asi alingbi ti sara ala. Tongaso, Nzapa afa na ala mbeni ye so na bango ni ala yeke dabe ti ala ande na yanga so lo mû ti futi mbeni pëpe sese kue na lege ti mbeni kota moa. Mo hinga ye so lo mû na azo ti dabe ti ala na ni? A yeke mbeni kongo (wala arc-en-ciel).
Mo yeke bâ kongo na lê ti nduzu tongana ngu-nzapa ahunzi ti pika. Kongo alingbi ti duti na anzoroko mingi. Mo bâ mbeni kongo awe? Mo bâ kongo na lê ti foto so?
Bâ tënë so Nzapa atene: ‘Mbi mû yanga so a yeke futi mbeni pëpe azo na anyama na lege ti kota moa. Mbi zia kongo na lê ti nduzu. Tongana kongo asigigi, mbi yeke bâ ni na mbi yeke dabe ti mbi na yanga so mbi mû.’
Tongaso, tongana mo bâ mbeni kongo na lê ti nduzu, mo yeke dabe ti mo na nyen? Na yanga so Nzapa amû ti futi azo mbeni pëpe na lege ti kota moa.
Genèse 8:18-22; 9:9-17.
Ahundango tënë
- Tongana ti so foto ni afa, kozo ye so Noé asara tongana lo sigigi na yâ ti arche ayeke nyen?
- Nzapa atene na Noé nga na sewa ti lo ti sara nyen na peko ti Kota Moa ni?
- Nzapa amû lani yanga ti sara nyen?
- Tongana e bâ mbeni kongo, wala arc-en-ciel, a lingbi ye so adabe ti e na nyen?
Ambeni hundango tënë
- Diko Genèse 8:18-22.
Tongana nyen e lingbi ti mû laso na Jéhovah mbeni ye so ‘afun nzoni’ na hôn ti lo? (Gen. 8:21; aHéb. 13:15, 16).
Jéhovah atene so bê ti zo ayeke tongana nyen? Tongaso, a lingbi e sara hange na nyen? (Gen. 8:21; Mat. 15:18, 19).
- Diko Genèse 9:9-17.
Mbele wa Jéhovah ate na acréature kue ti sese? (Gen. 9:10, 11).
Mbele ti kongo ayeke ngbâ teti ngoi kue? (Gen. 9:16).


text:
2: Mbeni pendere ndo
BÂ SESE na ndo so! Bâ tongana nyen a yeke pendere mingi! Bâ akeke na apere, afleur na anyama so kue. Adoli na abamara ayeke na ndo wa?
Pendere ndo so alondo na ndo wa? Zia e bâ tongana nyen Nzapa aleke aye na ndo ti sese ndali ti e.
Kozoni, Nzapa asara si pere amû ndo ti kuru sese kue. Lo sara mara ti akeke nde nde, akete ni na akota ni. Akeke ni so asara si sese aga pendere, ngbanga ti so ala yeke pusu lakue. Me ala yeke mû nga na e kobe so anzere na e mingi.
Na pekoni, Nzapa asara asusu ti hon na yâ ti ngu na andeke ti huru na nduzu. Lo sara ambo na anyau na ambarata, akota nyama na akete nyama. Anyama wa mo yeke bâ na ndo so mo yeke dä? So Nzapa asara aye so kue ndali ti e, a nzere na e pëpe?
Na nda ni, Nzapa asara mbeni mbage ti sese pendere ahon atanga ni kue. Lo iri ndo so yaka ti Eden. A yeke lani nzoni ndo mingi. Aye kue na yâ ni ayeke pendere mingi. Nzapa aye si sese kue aga pendere legeoko tongana pendere ndo so lo sara.
Me kiri mo bâ foto ti pendere ndo so. Nzapa abâ so mbeni ye amanke. Mo hinga ni? Zia e bâ ni.
Genèse 1:11-25; 2:8, 9.
Ahundango tënë
- Tongana nyen Nzapa aleke lani sese ti tene zo aduti dä?
- Nzapa asara mara ti anyama nde nde wa? (Bâ foto ni.)
- Ngbanga ti nyen yaka ti Eden ayeke lani nde mingi?
- Nzapa aye lani si sese kue aga tongana nyen?
Ambeni hundango tënë
- Diko Genèse 1:11-25.
Nyen la Nzapa aleke na lango ota ni so lo leke na aye? (Gen. 1:12).
Nyen la asi na lango osio ni so Nzapa aleke na aye? (Gen. 1:16).
Mara ti anyama wa Nzapa aleke lani na yâ ti lango oku na omene ni? (Gen. 1:20, 21, 25).
- Diko Genèse 2:8, 9.
Nzapa azia lani na yâ ti yaka ni akeke use so ayeke nde mingi. A yeke akeke wa? Ala duti fä ti nyen?


text:
Pakara KODRO Gentil
35, Boulevard Charles de Gaulle
75018 Paris (Barbès).
FRANCE
Na : Pakara Michel MANDABA
P.D.G. BANGUI – R.C.A
Ndani : Ngou a goé lo oko a ba.
(Dixit WILIBIRO Passi).
Ita ti mbi Missel,
Na ndoti douti ngo ti é na ya ti Kodro ti bè afrika, na yongoro ndo so i molenguè ti bè afrika i yèké da: wala na poto, wala afrika mobimba i kè ma lango na lango ouango na patara ti ndo ti Kodro ti é lakoé. So ti téné i inga oko na oko a zo so si a ké pika ndara ti ndjoni wala ti sioni na éré ti Kodro ti é.
A ké tonga so si i inga lani iri ti mo na ya ti MLPC so akè kota boungbi ti a zo so a kè soro téné ngangou na ya ti Kodro ti é na tango ti mokounzi Ange Félix PATASSE so lango ti lo a ounzi, si lasso pakara Martin ZIGUELE a kè sara koua ni na péko ti lo.
Mbéni la, mbi goe ti hou téré ti mbi na Kodro na Bangui mveni.Na ya ti tamboula ti mbi ti ba a fami mbi goé ti ma téné so a ita ti MLPC ti Bangui akè téné na boungbi ti ala na Ben-Zvi. Lè ti mbi a bo mo mveni Pakara Missel MANDABA, so lani mo ga SG ti bureau politique ti MLPC.
Na lani so, ngonzo a gbou a jo ti MLPC ngangou téné ti so gbia ti kodro général BOZIZE a handa pakara André NALKE so lani akè na MLPC, ti nzi lo, ti za na gouvernement ti lo, tonga na Ministre ti santé.Mbi ma lani, mo koé mo pika kpakpara ti sioni na iri ti gbia ti kodro, nga na iri ti NALKE. I ba i téné mo ké ndjoni ti MLPC, kanda mo ké zi dou na gbè ti guéré ti lo. Lasso, Missel mo sara gnè na MLPC ? Mo tè na ya ti MLPC, mo kiri mo ké lo, tonga na so mo goé mo té na BOZIZE mo kiri mo ké lo na bè oko, so nzapa a lango apè.
Koman !!! Gbou nga li ti mo kété ma, ita ti mbi.
Laso mo ké toka mbéti na Premier Ministre TIANGAYE ti téné mo ké kiri na ya ti opposition démocratique.Mo ké mou zo tonga na bouba ti mo ? Tonga so, ngbanga ti gné a iri mo lani na Libreville a pè ?
Gné a sara mo gné si mo toka mbéti na mouvance présidentielle wala na lo BOZIZE wani ti kiri na mbangué ti lo apè gné ?
Na MLPC lani mo ké député, Ministre ; na KNK mo ké Ministre wala Président ti PDG so lo BOZIZE wani a fouta ti bi woussou- woussou na MLPC si bè ti ala dé.Lani ala téné MLPC akè kota ngbanga, lasso ala ba na lé ti ala. Ala zia MLPC kpo na ndo so lo ké da.
BOZIZE a nzi lani Me TIANGAYE na election, lo koui apé.
Lasso mo yé ti kiri na téré ti lo na iri ti zoua ? Wala zoua la a toka mo ?
Kéaméné a ké na lé ti mo a pé Missel ?
Kiri na PDG wala na KNK
Mo sé a hon nivakine Missel.
Missel mo fou sin, ngba na ni.
Paris, 25.01.2013
Gentil KODRO Centrafricain, France


text:
64: Salomon aleke temple
KOZONI si David akui, lo mû na Salomon ambeti so na ndo ni a wara ye kue so Jéhovah afa na lo David ni na ndo ti tënë ti lekengo temple ti Nzapa. Na ngu osio ni ti komandema ti Salomon, Salomon akomanse ti leke temple ni, na a hunda ngu mbasambala na ndambo ti hunzi kusala ni. Azo saki mingi mingi amû mbage na kusala ti lekengo temple ni. A hunda nga nginza mingi ti sara ni, ngbanga ti so a sara kusala na gbâ ti lor na argent ndali ni.
Temple ni ayeke na achambre use, kota ni na kete ni, legeoko tongana ti tabernacle ândö. Me achambre ni akono ahon ati tabernacle ni fani use. Salomon asara si a zia arche ti mbele na yâ ti kete chambre ti temple ni, na a zia na yâ ti kota chambre ni tanga ti aye so ayeke lani na yâ ti tabernacle.
Tongana a hunzi ti leke temple ni awe, azo asara kota matanga. Salomon akuku na devant ti temple ni na lo sambela, tongana ti so mo bâ na lê ti foto so. Lo tene na Jéhovah: ‘Ayayu alingbi na mo pëpe, na temple so kue akono alingbi nga na mo pëpe. Me atâa so kue, O Nzapa ti mbi, e hunda mo ti mä azo ti mo tongana ala sambela na mo, lê ti ala na mbage ti temple so.’
Tongana Salomon ahunzi ti tene sambela ti lo ni awe, wâ alondo na yayu atï na ndo ti anyama so a zia ala kozoni awe na ndo ti gbalaka na agbi ala kue. Lumière ti Jéhovah asu nga ngangu na yâ ti temple ni kue. Ye so afa so Jéhovah adengi mê na tënë ti ala, na lo yeda na temple so Salomon aleke na lo nga na sambela ti lo ni. Temple ni aga fadeso ndo so azo ayeke gue dä ti voro Jéhovah, me a yeke tabernacle ni mbeni pëpe.
Teti angoi mingi Salomon akomande na lege ti ndara, na azo ti Israël kue ayeke na ngia. Me Salomon amû awali mingi ti akodoro wande so avoro Jéhovah pëpe. Mo bâ mbeni oko ti ala na vorongo yanda ti lo? Na nda ni, awali ti Salomon asara si lo voro ambeni nzapa nde nga. Mo hinga ye so asi tongana Salomon asara tongaso? Lo sara ye nzoni na azo mbeni pëpe. Lo ga sioni, na azo ni ayeke na ngia mbeni pëpe.
Ye so azia ngonzo na bê ti Jéhovah na tere ti Salomon, si lo tene na Salomon, lo tene: ‘Mbi yeke zi royaume ni na tïtî mo ti mû na mbeni zo nde. Mbi yeke sara ni ande na lâ ti fini ti mo pëpe, me na ngoi so molenge ti mo ayeke komande. Mbi yeke zi ande azo ti Royaume ni kue pëpe na gbe ti molenge ti mo.’ Zia e bâ tongana nyen tënë so aga tâ tënë.
1 Chronique 28:9-21; 29:1-9; 1 aGbia 5:1-18; 2 Chronique 6:12-42; 7:1-5; 1 aGbia 11:9-13.
Ahundango tënë
- Salomon amû ngoi oke ti leke na temple ti Jéhovah kue? Ngbanga ti nyen a hunda nginza mingi ti sara ni?
- Achambre ayeke oke na yâ ti temple ni? A zia nyen na yâ ti kete chambre ti temple ni?
- Salomon atene nyen na yâ ti sambela ti lo tongana a hunzi lekengo temple ni?
- Tongana nyen Jéhovah afa so lo yeda na sambela ti Salomon?
- Awali ti Salomon apusu lo ti sara nyen? Nyen la asi na Salomon?
- Jéhovah asara ngonzo na tere ti Salomon ngbanga ti nyen? Jéhovah atene na lo nyen?
Ambeni hundango tënë
- Diko 1 Chronique 28:9, 10.
Na lege ti atënë so David atene na 1 Chronique 28:9, 10, a lingbi e gi lege kue ti sara nyen na yâ ti fini ti e ti lâ oko oko? (Ps. 19:15; aPhil. 4:8, 9).
- Diko 2 Chronique 6:12-21, 32-42.
Tongana nyen Salomon afa so da so maboko ti zo asara ayeke lingbi lâ oko pëpe na Nzapa ti Nduzu Ahon Kue? (2 Chron. 6:18; Kus. 17:24, 25).
Atënë ti Salomon na 2 Chronique 6:32, 33 afa nyen na ndo ti Jéhovah? (Kus. 10:34, 35; aGal. 2:6).
- Diko 2 Chronique 7:1-5.
Na bango gloire ti Jéhovah, amolenge ti Israël asepela lo. Legeoko nga laso, tongana e bâ tufa ti Jéhovah na ndo ti azo ti lo, a lingbi bê ti e apusu e ti sara nyen? (2 Chron. 7:3; Ps. 22:23; 34:2; 96:2).
- Diko 1 aGbia 11:9-13.
Tongana nyen fini ti Salomon afa nene ti ngbâ be-ta-zo juska na nda ni? (1 aGbia 11:4, 9; Mat. 10:22; Apoc. 2:10).


text:
Reunion.com > Yehia Elgammal - Jessica Elsinger > Leon Elie - Oriann Elieisar
Classmates from Leon Elie to Oriann Elieisar
Leon Elie Leonard Elie Leroy Elie Leslie Elie Lesly Elie Lester Elie Lherisson Elie Linda Elie Lindsay Elie Linus Elie Lionel Elie Lisa Elie Lolis Elie Loni Elie Loretta Elie Lori Elie Louis Elie Louise Elie Louse Elie Luc Elie Luke Elie Lynda Elie Lyonel Elie Magnouce Elie Marc Elie Margaret Elie Maria Elie Maribelle Elie Marie Elie Marilyn Elie Mario Elie Marjorie Elie Mark Elie Martha Elie Martial Elie Martin Elie Martine Elie Mary Elie Maryse Elie Matthew Elie Maurice Elie Max Elie May Elie Meguelitha Elie Melanie Elie Melissa Elie Melvin Elie Meydard Elie Michael Elie Michel Elie Micheline Elie Michelle Elie Mike Elie Mindy Elie Mireille Elie Misha Elie Mitch Elie Mitchell Elie Mitra Elie Mona Elie Monica Elie Monique Elie Murielle Elie Myriam Elie Myrtha Elie Nadeige Elie Nadine Elie Nancy Elie Natalie Elie Natasha Elie Nathalie Elie Neker Elie Nick Elie Nicole Elie Noel Elie Norma Elie Norman Elie Odell Elie Odette Elie Omaj Elie Pamela Elie Patrice Elie Patricia Elie Patrick Elie Paul Elie Paulette Elie Peggy Elie Penny Elie Percy Elie Peter Elie Phanzu Elie Philip Elie Philippe Elie Phillip Elie Pierre Elie Pradsed Elie Rachel Elie Ralph Elie Ray Elie Raymond Elie Rebecca Elie Rebekah Elie Reynold Elie Rhonda Elie Ricardo Elie Richard Elie Rick Elie Ricky Elie Rita Elie Robert Elie Robin Elie Rochelle Elie Roger Elie Roland Elie Ronald Elie Rose Elie Rosemarie Elie Roy Elie Ruby Elie Ruth Elie Ryan Elie Saab Elie Sabrina Elie Samantha Elie Samuel Elie Sandra Elie Sandy Elie Sarah Elie Sasha Elie Scott Elie Sean Elie Serge Elie Shannon Elie Sharon Elie Sheila Elie Sherman Elie Sherri Elie Sherry Elie Shirley Elie Simba Elie Sonia Elie Sonja Elie Sophia Elie Soraya Elie Stanley Elie Stefan Elie Stephanie Elie Stephen Elie Steve Elie Steven Elie Susan Elie Suzette Elie Sybil Elie Sylvia Elie Sylviane Elie Syreeta Elie Tamara Elie Tanisha Elie Tanya Elie Teri Elie Terrence Elie Terry Elie Thalia Elie Theodora Elie Theresa Elie Thomas Elie Tiffany Elie Tim Elie Timothy Elie Tina Elie Troy Elie Tyler Elie Valerie Elie Vanessa Elie Vania Elie Veronica Elie Victoria Elie Vincent Elie Virginia Elie Vladimir Elie Wadkins Elie Walter Elie Wanda Elie Wayne Elie Wendell Elie Wendy Elie Wilbert Elie Wilfrid Elie Wilhelm Elie Willie Elie Winston Elie Yolanda Elie Yolande Elie Yolette Elie Yves Elie Yvette Elie Yvonne Elie Clivens Elie Fils Gisele Elie-pierre Martial Elie-pierre Amy Elieff Anastasia Elieff Anthony Elieff Barbara Elieff Boris Elieff Brandon Elieff Carl Elieff Carol Elieff Christina Elieff David Elieff Ivan Elieff James Elieff Jessica Elieff John Elieff Johnny Elieff Joyce Elieff Linda Elieff Maria Elieff Mark Elieff Matthew Elieff Meegan Elieff Michael Elieff Nancy Elieff Nick Elieff Nicole Elieff Paul Elieff Peter Elieff Rita Elieff Rob Elieff Robert Elieff Scott Elieff Sharon Elieff Shawna Elieff Stephanie Elieff Stephen Elieff Steven Elieff Tammy Elieff Tom Elieff Tracy Elieff Amy Elieff-nagle Emil Elieh Franklin Elieh James Elieisar Oriann Elieisar


text:
20: Ye ti sioni asi na Dina
MO BÂ azo so Dina ague ti bâ ala? Lo gue ti bâ ambeni molenge-wali ti sese ti Canaan. Bê ti babâ ti lo Jacob anzere na ye so? Ti kiri tënë na ni, dabe ti mo na tënë ti bê ti Abraham na Isaac na ndo awali ti Canaan.
Abraham aye lani si molenge ti lo Isaac amû mbeni wali ti sese ti Canaan? Oko pëpe. Isaac na Rebecca aye lani si molenge ti ala Jacob amû mbeni wali ti Canaan? Oko pëpe. Ngbanga ti nyen?
A yeke ngbanga ti so azo so avoro anzapa ti wataka. Ala yeke anzoni zo ti sara mariage na ala pëpe, na ala yeke anzoni zo ti fono na ala nga pëpe. Ni la e hinga so bê ti Jacob anzere pëpe tongana molenge ti lo ti wali afono na amolenge-wali ti Canaan.
Biani, ye ti sioni asi na Dina. Na lê ti foto so, mo bâ koli so ayeke bâ Dina? Lo yeke zo ti Canaan. Iri ti lo ayeke Sichem. Mbeni lâ tongana Dina aga ti bâ amba ti lo, koli so agbu lo na ngangu na alango na lo. So ayeke nzoni pëpe, ngbanga ti so gi koli na wali so asara mariage awe si alingbi ti duti koli na wali. Sioni so Sichem asara na tere ti Dina aga na akpale mingi na pekoni.
Tongana aita ti Dina ti koli amä ye so asi, ngonzo agbu ala mingi. Aita ti lo use, Siméon na Lévi, amû akota zembe na ala gue na tere ti akoli ti kodoro ni na ngoi so akoli so aku tere ti ala na ni pëpe. Ala use na aita ti ala ti koli afâ Sichem na tanga ti akoli ti kodoro ni kue. Ngonzo asara Jacob mingi ndali ti so amolenge ti lo ti koli asara ye ti sioni so.
Ngbanga ti nyen aye ti sioni so asi? A yeke ngbanga ti so Dina afono na azo so abata andia ti Nzapa pëpe. E ye ti sara legeoko tongaso pëpe. Ni la?
Genèse 34:1-31.
Ahundango tënë
- Ngbanga ti nyen Abraham na Isaac aye lani pëpe ti tene amolenge ti ala amû awali ti sese ti Canaan?
- A nzere lani na Jacob ti tene molenge ti lo ti wali asara kamarade na amolenge-wali ti Canaan?
- Koli wa la ayeke bâ Dina na lê ti foto so? Ye ti sioni wa lo sara?
- Siméon na Lévi asara nyen tongana ala mä ye so asi na ita ti ala Dina?
- Jacob ayeda lani na ye so Siméon na Lévi asara?
- Ngbanga ti nyen aye ti sioni so kue asi na sewa ni?
Ambeni hundango tënë
- Diko Genèse 34:1-31.
Dina ague abâ awali ti sese ti Canaan gi fani oko awe? Ngbanga ti nyen mo tene tongaso? (Gen. 34:1).
Ngbanga ti nyen Dina ayeke kamême na tënë na li ti lo ndali ti sioni ye so asi na lo? (aGal. 6:7).
Tongana nyen amaseka laso alingbi ti fa so ala manda ye na lege ti sioni ye so asi na Dina? (aProv. 13:20; 1 aCor. 15:33; 1 Jean 5:19).


text:
Wïkïpêdïyäa
Laâ mbênî lêndo sêndâgî na mîngi yângâködörö kûê Sängö na Anglëe.
Na ndö tî Wïkïpêdïyäa[fa na mbi | modifier le wikicode]
Tî pîri nî, dïngö ïrï töngana Wïkïpêdïyäa sô na yângâ tî sängö ayeke tênë sô ë lîngbi tî gi ayo pëpe. Zo sô asû nî "Wïkïpêdïyäa" sô, hînga-äpe, kodê sô lo yeke dï nî na nî laâ. Me zo alîngbi ngâ tî dï nî gï ndurü atene "Wïkïpêdïyäa". Sô laâ mbï wa tî mbï nî.
Wïkïpêdïyäa ayeke mbênî kodë tî kângbïngö hïngängö-ndo sô gbâ tî âzo kûtu na kûtu alîngbi tî bûngbi daä ôko sî zo kûê alîngbi tî wara tî manda. penze tî hïngängö-yê sô zo ôko ôko ayeke tokua, âmbâ tî lo sô ahînga yê daä nzönî ayeke lônzi nî bîakü bîakü töngana ayeke kûê na lêgë nî pêpe. Töngasô, hîo, penze tî hïngängö-yê sô alütï, sï zo alîngbi tî manda nî sân tî yû-ndo. Pendere tî Wïkïpêdïyäa laâ.
Na yâ tî marä tî kängbïngö hïngängö-ndo töngana tî Wïkïpêdïyäa sô, kodê nî ayeke mîngi. Âmbênî ayeke kêtê gbânda, töngana [Tikiwiki], sï âmbênî ayeke bêtaâ kötä gbânda töngana Wïkïpêdïyäa sô.


text:
BIBLE ACHANGÉ FINI TI AZO
Mbi fono lâ oko sân ngombe ti mbi ape
A DÜ LO NA NGU: 1958
NA KODORO TI: ITALIE
LO YEKE ÂNDÖ: NA YÂ TI MBENI GROUPE TI ABANDII
GIGI TI MBI ÂNDÖ:
A dü mbi na yâ ti mbeni vaka so ayeke nduru na Rome, na mbeni ndo so awayere la ayeke lango dä na mbi kono kâ. Gigi ti mbi ayeke lani ngangu. Mbi hinga mama ti dungo mbi lâ oko ape, na mbi na babâ ti mbi e mä ka lani tere ape. Mbi kono lani na yâ ti aye ti sioni.
Na tango so mbi wara ngu 10, mbi komanse ti nzi ye. Na ngu 12, mbi kpe da ti babâ ti mbi. Mbi kiri mbi sara gi tongaso lege mingi, na babâ ague lakue amû mbi na commissariat akiri na mbi na yanga-da. Mbi na azo gi papa, mbi yeke lani sioni mingi nga mbi sara ngonzo na tere ti azo kue. Tongana mbi wara ngu 14, mbi zia da ti e mbi hon biani biani. Mbi komanse ti nyon ambangi nga ti lango na bê ti lege. Teti so mbi yeke na ndo ti lango ape, mbi yeke fâ yanga ti mbeni oto mbi lango na yâ ni juska na yanga ti ndapre. Na pekoni, mbi gi place ti mbeni ngu ti tene mbi sukula na tere ti mbi.
Mbi ga tâ kota zo ti nzi. Mbi yeke nzi abozo na maboko ti azo juska mbi gue mbi nzi aye na yâ ti akota da na bï. Iri ti mbi akomanse ti buba na kete na pekoni mbeni groupe ti akota bandii ahunda mbi ti ga oko ti ala. Ye so amû lege na mbi ti kono “kamba” ti mbi na nzingo abanque. Teti so mbi yeke sara ye na ngangu mingi, hio azo akpe mbi mingi na yâ ti groupe ni. Mbi fono lani lâ oko sân ngombe ti mbi ape. Mbi ga ti lango, mbi yeke zia ni na gbe ti coussin ti mbi. Sarango ye na ngangu, nyongo mbangi, nzi, sioni yanga nga na lango-sioni aga aye ti tere ti mbi. Lapolice ayeke gi mbi lakue. Ala gbu mbi lege mingi na mbi lï kanga fani mingi.
LEGE SO BIBLE ACHANGÉ FINI TI MBI:
Mbeni lâ, na ngoi so mbi sigigi na da ti kanga, mbi gue ti bâ mbeni mama-kete ti mbi. Andâ mama-kete ti mbi ni nga na amolenge ti lo use aga aTémoin ti Jéhovah na mbi hinga kozo ape. Ala tisa mbi ti gue na bungbi ti ala. Teti so mbi ye ti hinga ye so ayeke pasêe kâ, mbi yeda ti gue na ala. Na ngoi so e si na Da ti Royaume ni, mbi ye gi ti duti na peko nduru na yanga ti porte ni tongaso si lê ti mbi ayeke na ndo ti azo kue so ayeke lï na ayeke sigigi. So kue, na ngombe ti mbi na tere ti mbi.
Bungbi ni so achangé fini ti mbi. Na ngoi ni kâ, ye ni ayeke mo bâ mo tene mbi yeke na yâ ti mbeni dunia nde. Azo ni kue abara mbi na ngia na yanga. A-Témoin ni asara ye na nzoni bê nga na bê ti ala oko, na aye ni so angbâ lakue na yâ ti li ti mbi. Sarango ye ti ala ayeke tâ nde mingi na ti so mbi kono na yâ ni.
Mbi komanse ti manda Bible, mbi na aTémoin ni. Na ngoi so mandango ye ni ayeke gue na li ni, aye ni aga polele na li ti mbi si mbi bâ so a lingbi mbi changé aye na yâ ti fini ti mbi kue kue kue. Wango so ayeke na aProverbe 13:20 apika bê ti mbi, a tene: “Zo so atambela na awandara, fade lo ga wandara, me zo so aga ndeko ti awabuba, fade lo wara vundu dä.” Mbi bâ so a lingbi mbi sigigi na yâ ti groupe ni. A yeke lani kete ye ape, me na ngangu ti Jéhovah, mbi sigigi dä.
Tâ kozo ti tene, na yâ ti gigi ti mbi, mbi zia anzara ti bê ti mbi ahon ndo ti mbi ape
Mbi changé nga asarango ye ti tere ti mbi. Mbi sara effort ti zia lege ti nyongo manga nga na mbangi. Mbi fâ yongoro kuä ti li ti mbi, mbi zia lege ti yungo aye ti mê nga na sioni yanga. Tâ kozo ti tene, na yâ ti gigi ti mbi, mbi zia anzara ti bê ti mbi ahon ndo ti mbi ape.
Mbi ye ka lani dikongo mbeti nga na mandango mbeti ape, tongaso a hunda lani na mbi ti sara kota effort ti zia li ti mbi kpô na ndo ti mandango Bible so mbi yeke manda. A yeke ye so mbi sara, na yeke yeke mbi komanse ti ye Jéhovah, me na yâ ti bê ti mbi mbeni ye akomanse ti changé, bê ti mbi ato nda ti fâ ngbanga na ndo ti mbi. Mbi tene ka ti mbi, mbi tene, mbi kpa zo ti tene Jéhovah apardone lo ape ndali ti asioni ye kue so mbi sara kozo so. Me na angoi ni so, mbi diko ye na ndo ti Jéhovah, so lo pardone Gbia David na peko ti akota siokpari so lo sara, na ye so la adë bê ti mbi mingi.—2 Samuel 11:1–12:13.
Mbeni kota kpale ti mbi ni ayeke ti fa tënë ti mabe ti mbi na azo da na da (Matthieu 28:19, 20). Mbi yeke lani na mbeto ti tingbi na ambeni zo so mbi sara sioni na ala. Me yeke yeke mbi hon ndo ti mbeto ni so. Tongana angoi ayeke hon, mbi wara ngia na mungo maboko na azo ti manda ye na ndo ti nzoni Babâ ti e ti yayu, so ayeke pardone zo na bê ti lo kue.
NZONI YE SO MBI WARA NA PEKONI:
Ye so mbi manda na ndo ti Jéhovah asö fini ti mbi. Mingi ti angbene kamarade ti mbi akui wala ala yeke na da ti kanga, me mbi yeke na tâ ngia laso nga mbi yeke ku kungo pendere gigi ti kekereke so ayeke ku e. Mbi manda ti sara tere ti mbi kete, ti mä yanga nga ti hon ndo ti kota ngonzo ti mbi ni. Ye ti pekoni ayeke so mbi na azo e yeke mä tere fadeso nzoni. Mbi na pendere wali ti mbi, Carmen, e yeke na ngia na yâ ti mariage ti e. A nzere na e mingi ti fa tënë na azo li ti e use ti mû maboko na ala ti manda Bible.
Hé! Mbeni ye angbâ: mbi yeke sara nzoni kua fadeso. Atâa so ngoi na ngoi kua ni andu abanque, a yeke ti nzi aye dä ape, me ti sukula yâ ni.


text:
Dunia so ayeke biani na tïtî zo wa?
Mo pensé a yeke na tïtî . . .
Nzapa?
azo?
mbeni zo nde?
YE SO BIBLE ATENE
“Sese so kue ayeke na tïtî wato-sioni.”
“Molenge ti Nzapa aga ti futi kusala ti Zabolo.”
TËNË SO ABÂ MO TONGANA NYEN?
Mo yeke hinga tâ ye so ayeke na gunda ti akpale ti dunia so.
Mo yeke hinga ndani so zo alingbi ti mä na bê so dunia so ayeke ga ande nzoni mingi.
E LINGBI TI YEDA BIANI NA YE SO BIBLE ATENE?
En, ndali ti ambeni raison ota tongaso:
Komandema ti Satan aga nduru ti hon awe. Jéhovah aleke awe ti hunzi na komandema so Satan ayeke komande na ndo ti azo. Lo mû yanga ti “neka . . . Zabolo”, so ti tene lo yeke zi ande aye ti sioni kue kue kue so Satan aga na ni.
—aHébreu 2:14, Mbeti ti Nzapa ti fini dunia.
Nzapa asoro Jésus Christ ti komande na ndo ti dunia kue. Jésus ayeke tâ nde mingi na sioni mokonzi ti dunia so, so ayeke pensé gi na lo wani. Nzapa atene tënë so na ndo ti komandema ti Jésus, lo tene: “Lo yeke bâ mawa ti azo ti mawa nga na ti awayere . . . Lo yeke zi ala na yâ ti pasi nga na yâ ti ye ti ngangu so a yeke sara na ala.”
—Psaume 72:13, 14.
Nzapa ayeke tene ka mvene ape. Bible atene polele, a tene: “Nzapa alingbi ti tene mvene . . . lâ oko pëpe.” (aHébreu 6:18). Tongana Jéhovah amû yanga ti sara mbeni ye, a yeke mo bâ mo tene lo sara ni awe (Ésaïe 55:10, 11). “Fade a yeke bi mokonzi ti dunia so na gigi.”
—Jean 12:31.
BÂ TËNË SO
Dunia ni ayeke duti ande tongana nyen tongana Nzapa azi mokonzi ni?
Kiringo tënë ni ayeke na PSAUME 37:10, 11 nga na APOCALYPSE 21:3, 4.